CELEX: 32005R2075
Language: el
Date: 2005-12-05 00:00:00
Title: Κανονισμός (ΕΚ) αριθ. 2075/2005 της Επιτροπής της  5ης Δεκεμβρίου 2005  για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella στο κρέας   (Κείμενο που παρουσιάζει ενδιαφέρον για τον ΕΟΧ)

22.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 338/60
            
         ΚΑΝΟΝΙΣΜΌΣ (ΕΚ)αριθ. 2075/2005ΤΗΣ ΕΠΙΤΡΟΠΉΣ
   
      της 5ης Δεκεμβρίου 2005
   
   
      για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella στο κρέας
   
   
      (Κείμενο που παρουσιάζει ενδιαφέρον για τον ΕΟΧ)
   
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 18 σημεία 9 και 10,
   Εκτιμώντας τα ακόλουθα:
   
               (1)
            
            
               Οι κανονισμοί (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2), (ΕΚ) αριθ. 854/2004 και (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (3), θεσπίζουν κανόνες και απαιτήσεις υγιεινής για τα τρόφιμα ζωικής προέλευσης και καθορίζουν τους επίσημους ελέγχους που απαιτούνται.
            
         
               (2)
            
            
               Επιπλέον αυτών των κανόνων, πρέπει να καθοριστούν ειδικότερες απαιτήσεις για την Trichinella. Το κρέας των κατοικίδιων χοίρων, των αγριόχοιρων, των αλόγων και άλλων ζωικών ειδών μπορεί να μολυνθεί με νηματώδη του γένους Trichinella. Η κατανάλωση κρέατος μολυσμένου από Trichinella ενδέχεται να προξενήσει σοβαρές νόσους στον άνθρωπο. Πρέπει να θεσπιστούν μέτρα για την πρόληψη των νόσων του ανθρώπου που προξενούνται από την κατανάλωση κρέατος μολυσμένου από Trichinella.
            
         
               (3)
            
            
               Στις 22 Νοεμβρίου 2001 η επιστημονική επιτροπή κτηνιατρικών μέτρων για τη δημόσια υγεία εξέδωσε γνωμοδότηση για την τριχίνωση, την επιδημιολογία της, τις μεθόδους ανίχνευσής της και την παραγωγή χοιρινού κρέατος απαλλαγμένου από Trichinella. Την 1η Δεκεμβρίου 2004 η επιστημονική ομάδα για τους βιολογικούς κινδύνους (ομάδα BIOHAZ) της Ευρωπαϊκής Αρχής για την Ασφάλεια των Τροφίμων εξέδωσε γνωμοδότηση σχετικά με την καταλληλότητα και τις λεπτομέρειες των μεθόδων κατάψυξης που χρησιμοποιούνται προκειμένου να καθίσταται δυνατή η κατανάλωση κρέατος μολυσμένου από Trichinella ή κυστίκερκο (Cysticercus) από τον άνθρωπο. Στις 9-10 Μαρτίου 2005, η ομάδα BIOHAZ εξέδωσε γνωμοδότηση σχετικά με την αξιολόγηση κινδύνου μιας αναθεωρημένης μεθόδου επιθεώρησης των ζώων σφαγής στις περιοχές με χαμηλή επίπτωση Trichinella.
            
         
               (4)
            
            
               Η οδηγία 77/96/ΕΟΚ του Συμβουλίου, της 21ης Δεκεμβρίου 1976, περί αναζητήσεως τριχινών (Trichinella spiralis) κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (4), καταργήθηκε από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών του Συμβουλίου 89/662/ΕΟΚ και 92/118/ΕΟΚ και της απόφασης 95/408/EK του Συμβουλίου (5).
            
         
               (5)
            
            
               Έχουν εγκριθεί διάφορες εργαστηριακές μέθοδοι για την ανίχνευση Trichinella στο νωπό κρέας. Ως αξιόπιστη μέθοδος για συνήθη χρήση συνιστάται η μέθοδος πέψης ομάδων δειγμάτων με τη βοήθεια μαγνητικού αναδευτήρα. Το μέγεθος του δείγματος για την ανάλυση παρασίτων πρέπει να αυξάνεται, όταν δεν είναι δυνατόν να συλλεγεί το δείγμα στο σημείο προτίμησης και όταν η κατηγορία ή το είδος του ζώου διατρέχει μεγαλύτερο κίνδυνο μόλυνσης. Η τριχινοσκοπική εξέταση αδυνατεί να ανιχνεύσει τα μη εγκυστωμένα είδη Trichinella που προσβάλλουν τα κατοικίδια ζώα, την άγρια πανίδα και τους ανθρώπους και, συνεπώς, δεν αποτελεί πλέον κατάλληλη μέθοδο ανίχνευσης για συστηματική χρήση. Η τριχινοσκοπική μέθοδος πρέπει να χρησιμοποιείται μόνο σε εξαιρετικές περιστάσεις για την εξέταση μικρού αριθμού ζώων που θανατώνονται ανά εβδομάδα, υπό τον όρο ότι ο υπεύθυνος της επιχείρησης τροφίμων λαμβάνει μέτρα που εξασφαλίζουν την επεξεργασία του κρέατος κατά τέτοιο τρόπο ώστε να είναι απολύτως ασφαλές για κατανάλωση. Ωστόσο, η εν λόγω μέθοδος πρέπει να αντικατασταθεί με άλλη, πιο αξιόπιστη μέθοδο ανίχνευσης εντός συγκεκριμένης μεταβατικής περιόδου. Άλλες μέθοδοι, όπως οι ορολογικές δοκιμές, ενδέχεται να είναι χρήσιμες για σκοπούς παρακολούθησης, αφού προηγουμένως επικυρωθούν οι δοκιμές από κοινοτικό εργαστήριο αναφοράς, μόλις η Επιτροπή ορίσει τέτοιο εργαστήριο. Οι ορολογικές δοκιμές δεν είναι κατάλληλες για την ανίχνευση Trichinella σε μεμονωμένα ζώα προοριζόμενα για κατανάλωση από τον άνθρωπο.
            
         
               (6)
            
            
               Η κατάψυξη του κρέατος υπό συγκεκριμένες συνθήκες μπορεί να σκοτώσει όλα τα παρόντα παράσιτα, όμως ορισμένα είδη Trichinella που εμφανίζονται στα θηράματα και στα άλογα είναι ανθεκτικά, όταν η κατάψυξη γίνεται με τη χρήση των συνιστώμενων συνδυασμών θερμοκρασίας-χρόνου.
            
         
               (7)
            
            
               Οι εκμεταλλεύσεις πρέπει να αναγνωρίζονται επίσημα από την αρμόδια αρχή ως απαλλαγμένες από Trichinella, εφόσον πληρούνται ορισμένες ειδικές συνθήκες. Οι χοίροι πάχυνσης που προέρχονται από τέτοιες εκμεταλλεύσεις πρέπει να απαλλάσσονται από την επιθεώρηση για ανίχνευση Trichinella. Ορισμένες κατηγορίες εκμεταλλεύσεων πρέπει να αναγνωρίζονται επίσημα από την αρμόδια αρχή ως απαλλαγμένες από Trichinella, εφόσον πληρούνται ορισμένες ειδικές συνθήκες. Η αναγνώριση αυτή αναμένεται να μειώσει τον αριθμό των επιτόπιων επιθεωρήσεων που πραγματοποιεί η αρμόδια αρχή, αλλά είναι εφικτή μόνο στα κράτη μέλη με ιστορικό πολύ χαμηλής επίπτωσης της νόσου.
            
         
               (8)
            
            
               Η τακτική παρακολούθηση των κατοικίδιων χοίρων, των αγριόχοιρων, των αλόγων και των αλεπούδων ή άλλων ζώων-δεικτών αποτελεί σημαντικό μέσο για την αξιολόγηση των μεταβολών στην επίπτωση της νόσου. Τα αποτελέσματα αυτής της παρακολούθησης πρέπει να ανακοινώνονται σε ετήσια έκθεση, σύμφωνα με την οδηγία 2003/99/EK του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για την παρακολούθηση των ζωονόσων και των ζωονοσογόνων παραγόντων (6).
            
         
               (9)
            
            
               Ο κανονισμός (ΕΚ) αριθ. 853/2004 δεν εφαρμόζεται στα άγρια θηράματα ούτε στο κρέας άγριων θηραμάτων που διατίθενται άμεσα στον τελικό καταναλωτή ή σε τοπικά καταστήματα λιανικής πώλησης τα οποία προμηθεύουν άμεσα με τέτοια προϊόντα τον τελικό καταναλωτή. Επομένως, πρέπει να είναι ευθύνη των κρατών μελών να λάβουν εθνικά μέτρα για να μετριάσουν τον κίνδυνο να φτάσει στον τελικό καταναλωτή κρέας αγριόχοιρων μολυσμένο από Trichinella.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   ΓΕΝΙΚΗ ΔΙΑΤΑΞΗ
   Άρθρο 1
   
      Ορισμός
   
   Για τους σκοπούς του παρόντος κανονισμού ο όρος «Trichinella» σημαίνει κάθε νηματώδες που ανήκει σε είδη του γένους Trichinella.
   ΚΕΦΑΛΑΙΟ ΙΙ
   ΥΠΟΧΡΕΩΣΕΙΣ ΤΩΝ ΑΡΜΟΔΙΩΝ ΑΡΧΩΝ ΚΑΙ ΤΩΝ ΥΠΕΥΘΥΝΩΝ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ
   Άρθρο 2
   
      Δειγματοληψία σφαγίων
   
   1.   Στο πλαίσιο της εξέτασης μετά τη σφαγή λαμβάνονται σε συστηματική βάση δείγματα από σφάγια κατοικίδιων χοίρων στα σφαγεία.
   Λαμβάνεται δείγμα από κάθε σφάγιο και το δείγμα αυτό εξετάζεται για ανίχνευση Trichinella, σε εργαστήριο που ορίζεται από την αρμόδια αρχή, με χρήση μιας από τις ακόλουθες μεθόδους ανίχνευσης:
   
               α)
            
            
               της μεθόδου ανίχνευσης αναφοράς, που καθορίζεται στο κεφάλαιο Ι του παραρτήματος Ι, ή
            
         
               β)
            
            
               ισοδύναμης μεθόδου ανίχνευσης, από τις περιγραφόμενες στο κεφάλαιο ΙΙ του παραρτήματος Ι.
            
         2.   Έως ότου εξαχθούν τα αποτελέσματα της εξέτασης για ανίχνευση Trichinella και υπό τον όρο ότι ο υπεύθυνος της επιχείρησης τροφίμων εγγυάται πλήρη ανιχνευσιμότητα:
   
               α)
            
            
               τα εν λόγω σφάγια μπορούν να τεμαχιστούν σε έξι το πολύ τεμάχια σε σφαγείο ή σε εργαστήριο τεμαχισμού στην ίδια εγκατάσταση με το σφαγείο («εγκατάσταση»)·
            
         
               β)
            
            
               κατά παρέκκλιση από το στοιχείο α) και κατόπιν εγκρίσεως από την αρμόδια αρχή, τα εν λόγω σφάγια μπορούν να τεμαχιστούν σε εργαστήριο τεμαχισμού προσαρτημένο στο σφαγείο ή άσχετο με αυτό υπό τους ακόλουθους όρους:
               
                           i)
                        
                        
                           η διαδικασία τελεί υπό την εποπτεία της αρμόδιας αρχής·
                        
                     
                           ii)
                        
                        
                           το σφάγιο ή τα τμήματά του δεν έχουν ως προορισμό περισσότερα από ένα εργαστήρια τεμαχισμού·
                        
                     
                           iii)
                        
                        
                           το εργαστήριο τεμαχισμού βρίσκεται στο έδαφος κράτους μέλους και
                        
                     
                           iv)
                        
                        
                           σε περίπτωση θετικού αποτελέσματος, όλα τα τμήματα των σφαγίων χαρακτηρίζονται ακατάλληλα για κατανάλωση από τον άνθρωπο.
                        
                     
         3.   Στο πλαίσιο της εξέτασης μετά τη σφαγή λαμβάνονται σε συστηματική βάση, στα σφαγεία ή σε εγκαταστάσεις χειρισμού θηραμάτων, δείγματα από σφάγια αλόγων, αγριόχοιρων και άλλων εκτρεφόμενων και άγριων ειδών ευαίσθητων σε μόλυνση από Trichinella.
   Η εν λόγω δειγματοληψία δεν πρέπει να πραγματοποιείται, όταν η αρμόδια αρχή έχει πιστοποιήσει, μέσω αξιολόγησης κινδύνου, ότι ο κίνδυνος μόλυνσης ενός συγκεκριμένου εκτρεφόμενου ή άγριου είδους από Trichinella είναι αμελητέος.
   Λαμβάνεται δείγμα από κάθε σφάγιο και το δείγμα αυτό εξετάζεται σύμφωνα με τα παραρτήματα Ι και ΙΙΙ σε εργαστήριο που ορίζεται από την αρμόδια αρχή.
   Άρθρο 3
   
      Παρεκκλίσεις
   
   1.   Κατά παρέκκλιση από το άρθρο 2 παράγραφος 1, το κρέας κατοικίδιων χοίρων που έχει υποβληθεί σε επεξεργασία κατάψυξης σύμφωνα με το παράρτημα ΙΙ υπό την επίβλεψη της αρμόδιας αρχής απαλλάσσεται από την εξέταση για ανίχνευση Trichinella.
   2.   Κατά παρέκκλιση από το άρθρο 2 παράγραφος 1, τα σφάγια και το κρέας κατοικίδιων χοίρων που εκτρέφονται μόνο για πάχυνση και σφαγή απαλλάσσονται από την εξέταση για ανίχνευση Trichinella, όταν τα ζώα προέρχονται από:
   
               α)
            
            
               εκμετάλλευση ή κατηγορία εκμεταλλεύσεων που έχουν αναγνωριστεί επίσημα από την αρμόδια αρχή ως απαλλαγμένες από Trichinella, σύμφωνα με τη διαδικασία που καθορίζεται στο κεφάλαιο ΙΙ του παραρτήματος IV·
            
         
               β)
            
            περιοχή στην οποία ο κίνδυνος μόλυνσης των κατοικίδιων χοίρων από Trichinella αναγνωρίζεται επίσημα ως αμελητέος έπειτα από: 
                           i)
                        
                        
                           αποστολή σχετικής κοινοποίησης από το οικείο κράτος μέλος στην Επιτροπή και στα άλλα κράτη μέλη, μαζί με αρχική έκθεση που περιέχει τις πληροφορίες που καθορίζονται στο κεφάλαιο ΙΙ σημείο Δ του παραρτήματος IV, και
                        
                     
                           ii)
                        
                        
                           έγκριση της περιοχής ως περιοχής που παρουσιάζει αμελητέο κίνδυνο μόλυνσης από Trichinella σύμφωνα με την ακόλουθη διαδικασία:
                           
                                        
                                    
                                    
                                       τα άλλα κράτη μέλη έχουν στη διάθεσή τους τρεις μήνες από την παραλαβή της κοινοποίησης που αναφέρεται στο σημείο i) για να διαβιβάσουν εγγράφως τις σχετικές παρατηρήσεις τους στην Επιτροπή. Αν δεν προβληθούν αντιρρήσεις ούτε από την Επιτροπή ούτε από κάποιο κράτος μέλος, η περιοχή αναγνωρίζεται ως περιοχή που παρουσιάζει αμελητέο κίνδυνο μόλυνσης από Trichinella και οι κατοικίδιοι χοίροι που προέρχονται από την περιοχή αυτή απαλλάσσονται από την εξέταση για ανίχνευση Trichinella κατά τη στιγμή της σφαγής.
                                    
                                 
                                        
                                    
                                    
                                       Η Επιτροπή δημοσιεύει στον ιστοχώρο της τον κατάλογο των περιοχών που αναγνωρίζονται ως περιοχές που παρουσιάζουν αμελητέο κίνδυνο μόλυνσης από Trichinella.
                                    
                                 
                     
         3.   Όταν κάποια αρμόδια αρχή εφαρμόζει την παρέκκλιση που προβλέπεται στην παράγραφο 2, το οικείο κράτος μέλος υποβάλλει στην Επιτροπή ετήσια έκθεση που περιέχει τις πληροφορίες που αναφέρονται στο κεφάλαιο ΙΙ σημείο Δ του παραρτήματος IV, σύμφωνα με το άρθρο 9 παράγραφος 1 της οδηγίας 2003/99/EK.
   Αν ένα κράτος μέλος δεν υποβάλει αυτή την ετήσια έκθεση ή αν η ετήσια έκθεση δεν είναι ικανοποιητική για τους σκοπούς του παρόντος άρθρου, η παρέκκλιση παύει να ισχύει για το εν λόγω κράτος μέλος.
   Άρθρο 4
   
      Εξέταση για ανίχνευση Trichinella και υγειονομικό σήμα καταλληλότητας
   
   1.   Τα σφάγια που αναφέρονται στο άρθρο 2 ή τα τμήματά τους, εκτός από τα αναφερόμενα στο άρθρο 2 παράγραφος 2 στοιχείο β), δεν μπορούν να εξέλθουν από την εγκατάσταση, προτού διαπιστωθεί ότι το αποτέλεσμα της εξέτασης για ανίχνευση Trichinella είναι αρνητικό.
   Ομοίως, άλλα τμήματα ζώου προοριζόμενα για ανθρώπινη ή ζωική κατανάλωση τα οποία περιέχουν ιστό γραμμωτών μυών δεν μπορούν να εξέλθουν από την εγκατάσταση, προτού διαπιστωθεί ότι το αποτέλεσμα της εξέτασης για ανίχνευση Trichinella είναι αρνητικό.
   2.   Τα ζωικά απόβλητα και τα ζωικά υποπροϊόντα που δεν προορίζονται για κατανάλωση από τον άνθρωπο και τα οποία δεν περιέχουν γραμμωτούς μυς μπορούν να εξέλθουν από την εγκατάσταση, πριν να είναι διαθέσιμα τα αποτελέσματα της εξέτασης για ανίχνευση Trichinella.
   Ωστόσο, η αρμόδια αρχή μπορεί να απαιτήσει τη διενέργεια εξέτασης για ανίχνευση Trichinella ή την υποβολή των ζωικών υποπροϊόντων σε προεπεξεργασία πριν επιτρέψει την έξοδό τους από την εγκατάσταση.
   3.   Όταν στο σφαγείο εφαρμόζεται διαδικασία που εξασφαλίζει ότι κανένα τμήμα των σφαγίων που εξετάζονται δεν εξέρχεται από την εγκατάσταση, έως ότου διαπιστωθεί ότι το αποτέλεσμα της εξέτασης για ανίχνευση Trichinella είναι αρνητικό, και η διαδικασία αυτή εγκρίνεται επίσημα από την αρμόδια αρχή, επιτρέπεται να τοποθετηθεί το σήμα καταλληλότητας που προβλέπεται από το άρθρο 5 παράγραφος 2 του κανονισμού (ΕΚ) αριθ. 854/2004, πριν να είναι διαθέσιμα τα αποτελέσματα της εξέτασης για ανίχνευση Trichinella.
   Άρθρο 5
   
      Κατάρτιση
   
   Η αρμόδια αρχή εξασφαλίζει ότι όλο το προσωπικό που εμπλέκεται στην εξέταση των δειγμάτων για την ανίχνευση Trichinella εκπαιδεύεται κατάλληλα και συμμετέχει σε: 
   
               α)
            
            
               πρόγραμμα ποιοτικού ελέγχου των δοκιμών που χρησιμοποιούνται για την ανίχνευση Trichinella και
            
         
               β)
            
            
               τακτική αξιολόγηση των διαδικασιών δοκιμής, καταγραφής και ανάλυσης που χρησιμοποιούνται στο εργαστήριο.
            
         Άρθρο 6
   
      Μέθοδοι ανίχνευσης
   
   1.   Για την εξέταση των δειγμάτων χρησιμοποιούνται οι μέθοδοι ανίχνευσης που περιγράφονται στα κεφάλαια Ι και ΙΙ του παραρτήματος Ι, όπως αναφέρεται στο άρθρο 2:
   
               α)
            
            
               όταν υπάρχουν υπόνοιες για μόλυνσή τους από Trichinella, ή
            
         
               β)
            
            
               όταν δείγματα που προέρχονται από την ίδια εκμετάλλευση βρέθηκαν προηγουμένως θετικά με τη χρήση της τριχινοσκοπικής μεθόδου που αναφέρεται στο άρθρο 16 παράγραφος 1.
            
         2.   Όλα τα θετικά δείγματα διαβιβάζονται στο εθνικό εργαστήριο αναφοράς ή στο κοινοτικό εργαστήριο αναφοράς για τον προσδιορισμό των εμπλεκομένων ειδών Trichinella.
   Άρθρο 7
   
      Σχέδια έκτακτης ανάγκης
   
   Έως τις 31 Δεκεμβρίου 2006 οι αρμόδιες αρχές των κρατών μελών καταρτίζουν σχέδιο έκτακτης ανάγκης στο οποίο περιγράφονται όλες οι ενέργειες που πρέπει να γίνονται, όταν τα δείγματα που αναφέρονται στο άρθρο 2 βρεθούν θετικά σε Trichinella. Το σχέδιο αυτό πρέπει να περιλαμβάνει λεπτομέρειες για τα ακόλουθα:
   
               α)
            
            
               ιχνηλασιμότητα του (των) μολυσμένου(-ων) σφαγίου(-ων) και των τμημάτων του που περιέχουν μυϊκό ιστό·
            
         
               β)
            
            
               μέτρα για το χειρισμό του (των) μολυσμένου(-ων) σφαγίου(-ων) και των τμημάτων του·
            
         
               γ)
            
            
               έρευνα για τον εντοπισμό της πηγής της μόλυνσης και για τον προσδιορισμό της τυχόν εξάπλωσής της στην άγρια πανίδα·
            
         
               δ)
            
            
               μέτρα που πρέπει να λαμβάνονται σε επίπεδο λιανικής πώλησης ή καταναλωτή·
            
         
               ε)
            
            
               μέτρα που πρέπει να λαμβάνονται, αν το μολυσμένο σφάγιο δεν μπορεί να προσδιοριστεί στο σφαγείο·
            
         
               στ)
            
            
               προσδιορισμός των εμπλεκομένων ειδών Trichinella.
            
         Άρθρο 8
   
      Αναγνώριση των επίσημα απαλλαγμένων από Trichinella εκμεταλλεύσεων
   
   Η αρμόδια αρχή μπορεί να αναγνωρίσει επίσημα κάποιες εκμεταλλεύσεις ή κατηγορίες εκμεταλλεύσεων ως απαλλαγμένες από Trichinella, όταν πληρούνται οι ακόλουθες απαιτήσεις:
   
               α)
            
            
               στην περίπτωση των εκμεταλλεύσεων, οι απαιτήσεις που καθορίζονται στο κεφάλαιο Ι και στο κεφάλαιο ΙΙ σημεία Α, Β και Δ του παραρτήματος IV·
            
         
               β)
            
            
               στην περίπτωση των κατηγοριών εκμεταλλεύσεων, οι απαιτήσεις που καθορίζονται στο κεφάλαιο ΙΙ σημεία Γ και Δ του παραρτήματος IV.
            
         Άρθρο 9
   
      Υποχρέωση των υπευθύνων των επιχειρήσεων τροφίμων να ενημερώνουν
   
   Οι υπεύθυνοι παραγωγής τροφίμων των εκμεταλλεύσεων που αναγνωρίζονται ως απαλλαγμένες από Trichinella υποχρεούνται να ενημερώνουν την αρμόδια αρχή, αν οποιαδήποτε από τις απαιτήσεις που καθορίζονται στο κεφάλαιο Ι και στο κεφάλαιο ΙΙ σημείο B του παραρτήματος IV δεν πληρούται πλέον ή αν έχει επέλθει οποιαδήποτε άλλη μεταβολή που θα μπορούσε να επηρεάσει το καθεστώς των εκμεταλλεύσεων ως απαλλαγμένων από Trichinella.
   Άρθρο 10
   
      Επιθεώρηση των απαλλαγμένων από Trichinella εκμεταλλεύσεων
   
   Η αρμόδια αρχή μεριμνά για τη διενέργεια περιοδικών επιθεωρήσεων στις εκμεταλλεύσεις που αναγνωρίζονται ως απαλλαγμένες από Trichinella.
   Η συχνότητα των επιθεωρήσεων καθορίζεται με βάση τον υπάρχοντα κίνδυνο, λαμβάνοντας υπόψη το ιστορικό και την επίπτωση της νόσου, τα προηγούμενα πορίσματα, τη γεωγραφική περιοχή, την ευαίσθητη τοπική άγρια πανίδα, τις πρακτικές κτηνοτροφικής παραγωγής, την κτηνιατρική επίβλεψη και τη συμμόρφωση των κτηνοτρόφων.
   Η αρμόδια αρχή μεριμνά ώστε όλοι οι θηλυκοί χοίροι και οι κάπροι αναπαραγωγής που προέρχονται από απαλλαγμένες από Trichinella εκμεταλλεύσεις να εξετάζονται σύμφωνα με το άρθρο 2 παράγραφος 1.
   Άρθρο 11
   
      Προγράμματα παρακολούθησης
   
   Η αρμόδια αρχή εφαρμόζει πρόγραμμα παρακολούθησης που καλύπτει τους κατοικίδιους χοίρους, τα άλογα και τα άλλα ευαίσθητα σε Trichinella ζωικά είδη που προέρχονται από εκμεταλλεύσεις ή κατηγορίες εκμεταλλεύσεων οι οποίες έχουν αναγνωριστεί ως απαλλαγμένες από Trichinella ή από περιοχές στις οποίες ο κίνδυνος μόλυνσης των κατοικίδιων χοίρων από Trichinella αναγνωρίζεται ως αμελητέος, προκειμένου να επαληθευθεί ότι τα εν λόγω ζώα είναι όντως απαλλαγμένα από Trichinella.
   Η συχνότητα των δοκιμών, ο αριθμός των προς εξέταση ζώων και το σχέδιο δειγματοληψίας καθορίζονται στο πρόγραμμα παρακολούθησης. Για το σκοπό αυτό, συλλέγονται δείγματα κρέατος, τα οποία εξετάζονται για την παρουσία παρασίτων Trichinella, σύμφωνα με τα κεφάλαια Ι ή ΙΙ του παραρτήματος Ι.
   Το πρόγραμμα παρακολούθησης μπορεί να περιλαμβάνει ορολογικές μεθόδους ως πρόσθετο μέσο, όταν το κοινοτικό εργαστήριο αναφοράς επικυρώσει κατάλληλη σχετική δοκιμή.
   Άρθρο 12
   
      Ανάκληση της επίσημης αναγνώρισης των απαλλαγμένων από Trichinella εκμεταλλεύσεων ή των περιοχών με αμελητέο κίνδυνο
   
   1.   Όταν κατοικίδιοι χοίροι ή άλλα ευαίσθητα σε μόλυνση από Trichinella ζωικά είδη που προέρχονται από εκμετάλλευση η οποία είναι αναγνωρισμένη επίσημα ως απαλλαγμένη από Trichinella βρεθούν θετικά σε δοκιμή για ανίχνευση Trichinella, η αρμόδια αρχή αμελλητί:
   
               α)
            
            
               ανακαλεί την επίσημη αναγνώριση της εκμετάλλευσης ως απαλλαγμένης από Trichinella·
            
         
               β)
            
            
               εξετάζει όλους τους κατοικίδιους χοίρους κατά τη στιγμή της σφαγής, σύμφωνα με το άρθρο 2 παράγραφος 1, και διεξάγει ορολογική δοκιμή σε όλα τα ευαίσθητα σε μόλυνση από Trichinella ζωικά είδη στην εκμετάλλευση, όταν το κοινοτικό εργαστήριο αναφοράς επικυρώσει κατάλληλη σχετική δοκιμή·
            
         
               γ)
            
            
               εντοπίζει και υποβάλλει σε δοκιμή όλα τα ζώα αναπαραγωγής που εισήλθαν στην εκμετάλλευση και, στο μέτρο του δυνατού, όλα τα ζώα που εξήλθαν από την εκμετάλλευση τουλάχιστον κατά τους έξι μήνες που προηγούνται του θετικού ευρήματος· για το σκοπό αυτό, συλλέγονται δείγματα κρέατος, τα οποία εξετάζονται για την παρουσία παρασίτων Trichinella με τις μεθόδους ανίχνευσης που περιγράφονται στα κεφάλαια Ι και ΙΙ του παραρτήματος Ι· μπορεί να χρησιμοποιηθεί ορολογική δοκιμή, όταν το κοινοτικό εργαστήριο αναφοράς επικυρώσει κατάλληλη σχετική δοκιμή·
            
         
               δ)
            
            
               στο μέτρο του δυνατού, διερευνά την εξάπλωση της παρασιτικής μόλυνσης που οφείλεται στην κυκλοφορία κρέατος κατοικίδιων χοίρων οι οποίοι εσφάγησαν κατά την περίοδο που προηγείται του θετικού ευρήματος·
            
         
               ε)
            
            
               ενημερώνει την Επιτροπή και τα άλλα κράτη μέλη·
            
         
               στ)
            
            
               διεξάγει επιδημιολογική έρευνα για τη διαλεύκανση της αιτίας της μόλυνσης·
            
         
               ζ)
            
            
               αυξάνει τη συχνότητα των δοκιμών που διενεργούνται στο πλαίσιο του προγράμματος παρακολούθησης που προβλέπεται στο άρθρο 11 και διευρύνει την εμβέλεια του προγράμματος αυτού·
            
         
               η)
            
            
               αν κάποιο μολυσμένο σφάγιο δεν μπορεί να προσδιοριστεί στο σφαγείο, λαμβάνει τα κατάλληλα μέτρα, συμπεριλαμβανομένων των ακόλουθων:
               
                           i)
                        
                        
                           αύξηση του μεγέθους κάθε δείγματος κρέατος που συλλέγεται για τη διενέργεια δοκιμής στα ύποπτα σφάγια, ή
                        
                     
                           ii)
                        
                        
                           χαρακτηρισμός των σφαγίων ως ακατάλληλων για κατανάλωση από τον άνθρωπο, και
                        
                     
                           iii)
                        
                        
                           λήψη κατάλληλων μέτρων για τη διάθεση των ύποπτων σφαγίων ή των τμημάτων τους, καθώς και εκείνων που βρίσκονται θετικά στη σχετική δοκιμή.
                        
                     
         2.   Η αρμόδια αρχή ανακαλεί την επίσημη αναγνώριση των εκμεταλλεύσεων ή των κατηγοριών εκμεταλλεύσεων ως απαλλαγμένων από Trichinella όταν:
   
               i)
            
            
               οποιαδήποτε από τις απαιτήσεις που καθορίζονται στα κεφάλαια Ι ή ΙΙ του παραρτήματος IV δεν πληρούται πλέον·
            
         
               ii)
            
            
               τα ορολογικά αποτελέσματα ή τα εργαστηριακά πορίσματα που προκύπτουν μετά τη λήψη δειγμάτων από σφαγέντες χοίρους καταδεικνύουν ότι η εκμετάλλευση ή η κατηγορία εκμεταλλεύσεων δεν μπορεί πλέον να θεωρηθεί απαλλαγμένη από Trichinella.
            
         3.   Όταν από τις πληροφορίες που λαμβάνονται από το πρόγραμμα παρακολούθησης ή από το πρόγραμμα παρακολούθησης της άγριας πανίδας προκύπτει ότι μια περιοχή δεν μπορεί να θεωρείται πλέον περιοχή στην οποία ο κίνδυνος μόλυνσης των κατοικίδιων χοίρων από Trichinella αναγνωρίζεται ως αμελητέος, η Επιτροπή αποσύρει την περιοχή από τον κατάλογο και ενημερώνει σχετικά τα άλλα κράτη μέλη.
   4.   Μετά την ανάκληση της αναγνώρισης, οι εκμεταλλεύσεις μπορούν να αναγνωριστούν και πάλι ως επίσημα απαλλαγμένες από Trichinella, μόλις επιλυθούν τα προβλήματα που επισημάνθηκαν και εκπληρωθούν οι απαιτήσεις που καθορίζονται στο κεφάλαιο ΙΙ σημείο Α του παραρτήματος IV κατά τρόπο που να ικανοποιεί την αρμόδια αρχή.
   ΚΕΦΑΛΑΙΟ ΙΙΙ
   ΕΙΣΑΓΩΓΕΣ
   Άρθρο 13
   
      Υγειονομικές απαιτήσεις για τις εισαγωγές
   
   Κρέας προερχόμενο από ζωικά είδη που ενδέχεται να είναι φορείς Trichinella, το οποίο περιέχει γραμμωτούς μυς και προέρχεται από τρίτη χώρα, μπορεί να εισαχθεί στην Κοινότητα μόνο αν έχει εξεταστεί για ανίχνευση Trichinella στην εν λόγω τρίτη χώρα πριν από την εξαγωγή.
   Η εξέταση αυτή πραγματοποιείται σύμφωνα με το άρθρο 2 σε ολόκληρο το σφάγιο ή, διαφορετικά, σε κάθε ημιμόριο, τεταρτημόριο, τμήμα ή τεμάχιό του.
   Άρθρο 14
   
      Παρεκκλίσεις από το άρθρο 13
   
   1.   Το κρέας των κατοικίδιων χοίρων μπορεί να εισαχθεί χωρίς να έχει υποβληθεί στην εξέταση που αναφέρεται στο άρθρο 13, αν προέρχεται από εκμετάλλευση τρίτης χώρας που έχει αναγνωριστεί επίσημα από την Κοινότητα ως απαλλαγμένη από Trichinella, σύμφωνα με το άρθρο 12 του κανονισμού (ΕΚ) αριθ. 854/2004, βάσει σχετικού αιτήματος της αρμόδιας αρχής αυτής της χώρας, συνοδευόμενου από έκθεση προς την Επιτροπή στην οποία (έκθεση) παρέχονται στοιχεία από τα οποία προκύπτει ότι πληρούνται οι απαιτήσεις που καθορίζονται στο κεφάλαιο Ι του παραρτήματος IV.
   2.   Το κρέας των κατοικίδιων χοίρων μπορεί να εισαχθεί χωρίς να έχει υποβληθεί στην εξέταση που αναφέρεται στο άρθρο 13, υπό τον όρο ότι έχει υποβληθεί σε επεξεργασία κατάψυξης, σύμφωνα με το παράρτημα ΙΙ, η οποία πραγματοποιήθηκε υπό την επίβλεψη της αρμόδιας αρχής στην τρίτη χώρα.
   Άρθρο 15
   
      Έγγραφα
   
   Τα υγειονομικά πιστοποιητικά που συνοδεύουν τις εισαγωγές κρέατος, που αναφέρονται στο άρθρο 13, επικυρώνονται με δήλωση του επίσημου κτηνιάτρου που να πιστοποιεί ότι:
   
               α)
            
            
               το κρέας έχει εξεταστεί στην τρίτη χώρα καταγωγής σύμφωνα με το άρθρο 13, ή
            
         
               β)
            
            
               το κρέας πληροί τις απαιτήσεις που καθορίζονται στο άρθρο 14 παράγραφος 1 ή παράγραφος 2.
            
         Το κρέας συνοδεύεται από το πρωτότυπο του εν λόγω εγγράφου, εκτός αν έχει επιτραπεί εξαίρεση σύμφωνα με το άρθρο 14 παράγραφος 4 του κανονισμού (ΕΚ) αριθ. 854/2004.
   ΚΕΦΑΛΑΙΟ IV
   ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 16
   
      Μεταβατικές διατάξεις
   
   1.   Σε εξαιρετικές περιπτώσεις το κράτος μέλος μπορεί να επιτρέψει, έως τις 31 Δεκεμβρίου 2009, τη χρήση της τριχινοσκοπικής μεθόδου που περιγράφεται στο κεφάλαιο ΙΙΙ του παραρτήματος Ι για τους κατοικίδιους χοίρους και τους αγριόχοιρους, όταν:
   
               α)
            
            
               πρέπει να εξεταστούν ατομικά κάποια μεμονωμένα σφάγια, όπως αναφέρονται στο άρθρο 2, σε εγκατάσταση στην οποία δεν σφάζονται περισσότεροι από 15 κατοικίδιοι χοίροι ημερησίως ή 75 κατοικίδιοι χοίροι εβδομαδιαίως ή δεν προετοιμάζονται για διάθεση στην αγορά περισσότεροι από 10 αγριόχοιροι ημερησίως, και
            
         
               β)
            
            
               οι μέθοδοι ανίχνευσης που περιγράφονται στα κεφάλαια Ι και ΙΙ του παραρτήματος Ι δεν είναι διαθέσιμες.
            
         2.   Όταν χρησιμοποιείται η τριχινοσκοπική μέθοδος, η αρμόδια αρχή εξασφαλίζει ότι:
   
               α)
            
            
               το κρέας φέρει υγειονομικό σήμα καταλληλότητας που είναι σαφώς διαφορετικό από το σήμα καταλληλότητας που προβλέπεται στο άρθρο 5 παράγραφος 1 στοιχείο α) του κανονισμού (ΕΚ) αριθ. 853/2004, και το κρέας παρέχεται άμεσα στον τελικό καταναλωτή ή σε καταστήματα λιανικής πώλησης που προμηθεύουν άμεσα τον τελικό καταναλωτή, και
            
         
               β)
            
            
               το κρέας δεν χρησιμοποιείται για την παραγωγή προϊόντων με μέθοδο που δεν σκοτώνει την Trichinella.
            
         Άρθρο 17
   
      Έναρξη ισχύος
   
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
            Μέλος της Επιτροπής
         
      
   
   
      (1)  ΕΕ L 139 της 30.4.2004, σ. 206· διορθώθηκε στην ΕΕ L 226 της 25.6.2004, σ. 83.
   
      (2)  ΕΕ L 139 της 30.4.2004, σ. 55· διορθώθηκε στην ΕΕ L 226 της 25.6.2004, σ. 22.
   
      (3)  ΕΕ L 165 της 30.4.2004, σ. 1· διορθώθηκε στην ΕΕ L 191 της 28.5.2004, σ. 1.
   
      (4)  ΕΕ L 26 της 31.1.1977, σ. 67.
   
      (5)  ΕΕ L 157 της 30.4.2004, σ. 33· διορθώθηκε στην ΕΕ L 195 της 2.6.2004, σ. 12.
   
      (6)  ΕΕ L 325 της 12.12.2003, σ. 31.
   
      ΠΑΡΑΡΤΗΜΑ I
      Μέθοδοι ανίχνευσης
      ΚΕΦΑΛΑΙΟ Ι
      ΜΕΘΟΔΟΣ ΑΝΙΧΝΕΥΣΗΣ ΑΝΑΦΟΡΑΣ
      Μέθοδος πέψης ομάδων δειγμάτων με τη βοήθεια μαγνητικού αναδευτήρα
      1.   Συσκευές, όργανα και αντιδραστήρια
      
                  α)
               
               
                  Μαχαίρι ή ψαλίδι και λαβίδες για τη λήψη των δειγμάτων.
               
            
                  β)
               
               
                  Δίσκοι στον καθένα εκ των οποίων έχουν χαραχτεί 50 τετράγωνα, που το καθένα μπορεί να φέρει δείγματα 2 g κρέατος περίπου, ή άλλα εργαλεία που παρέχουν ανάλογες εγγυήσεις σχετικά με την ιχνηλασιμότητα των δειγμάτων.
               
            
                  γ)
               
               
                  Αναμείκτης (μπλέντερ) με κοφτερή λεπίδα. Αν τα δείγματα ζυγίζουν περισσότερο από 3 g, πρέπει να χρησιμοποιείται κρεατομηχανή με ανοίγματα 2 έως 4 mm ή ψαλίδι. Σε περίπτωση κατεψυγμένου κρέατος ή γλώσσας (μετά την αφαίρεση του επιφανειακού στρώματος, η πέψη του οποίου είναι αδύνατη), είναι απαραίτητη η χρήση κρεατομηχανής, ενώ το μέγεθος των δειγμάτων πρέπει να αυξηθεί αρκετά.
               
            
                  δ)
               
               
                  Μαγνητικοί αναδευτήρες, με θερμαντική πλάκα ελεγχόμενη από θερμοστάτη, και ράβδοι ανάδευσης επενδεδυμένες με τεφλόν, μήκους 5 cm περίπου.
               
            
                  ε)
               
               
                  Γυάλινα κωνικά χωνιά διαχωρισμού χωρητικότητας τουλάχιστον 2 λίτρων, κατά προτίμηση εφοδιασμένα με πώματα ασφαλείας από τεφλόν.
               
            
                  στ)
               
               
                  Στηρίγματα, δακτύλιοι και σφιγκτήρες.
               
            
                  ζ)
               
               
                  Κόσκινα μεγέθους βροχίδων 180 μικρών και εξωτερικής διαμέτρου 11 cm, με δικτυωτό από ανοξείδωτο χάλυβα.
               
            
                  η)
               
               
                  Χωνιά εσωτερικής διαμέτρου τουλάχιστον 12 cm, για τη στήριξη των κόσκινων.
               
            
                  θ)
               
               
                  Γυάλινα ποτήρια ζέσεως χωρητικότητας 3 λίτρων.
               
            
                  ι)
               
               
                  Γυάλινοι ογκομετρικοί κύλινδροι χωρητικότητας 50 έως 100 ml ή φυγοκεντρικοί σωλήνες.
               
            
                  ια)
               
               
                  Τριχινοσκόπιο με οριζόντια τράπεζα ή στερεοσκοπικό μικροσκόπιο, με υποκείμενη πηγή φωτισμού ρυθμιζόμενης έντασης.
               
            
                  ιβ)
               
               
                  Μια σειρά τρυβλίων Petri διαμέτρου 9 cm (σε περίπτωση που χρησιμοποιηθεί στερεοσκοπικό μικροσκόπιο), στην κάτω πλευρά των οποίων έχουν χαραχτεί με αιχμηρό εργαλείο τετράγωνες ζώνες εξέτασης διαστάσεων 10 x 10 mm.
               
            
                  ιγ)
               
               
                  Λεκάνη για την καταμέτρηση των προνυμφών (σε περίπτωση που χρησιμοποιηθεί τριχινοσκόπιο), η οποία αποτελείται από ακρυλικές πλάκες πάχους 3 mm και έχει τα ακόλουθα χαρακτηριστικά:
                  
                              i)
                           
                           
                              πυθμένας της λεκάνης: 180 x 40 mm, χωρισμένος σε τετραγωνίδια·
                           
                        
                              ii)
                           
                           
                              πλευρές: 230 x 20 mm·
                           
                        
                              iii)
                           
                           
                              μετωπικές πλάκες: 40 x 20 mm. Ο πυθμένας και οι μετωπικές πλάκες πρέπει να στερεώνονται μεταξύ των πλευρικών πλακών, ούτως ώστε να σχηματίζουν δύο μικρές λαβές στα δύο άκρα. Η άνω πλευρά του πυθμένα πρέπει να είναι υπερυψωμένη κατά 7 έως 9 mm ως προς τη βάση του πλαισίου που σχηματίζουν οι πλευρικές και οι μετωπικές πλάκες. Οι πλάκες στερεώνονται με κόλλα κατάλληλη για το χρησιμοποιούμενο υλικό.
                           
                        
            
                  ιδ)
               
               
                  Φύλλο αλουμινίου.
               
            
                  ιε)
               
               
                  Διάλυμα υδροχλωρικού οξέος 25 %.
               
            
                  ιστ)
               
               
                  Πεψίνη πυκνότητας 1: 10 000 NF (US National Formulary), που αντιστοιχεί σε 1: 12 500 BP (British Pharmacopoea) και σε 2 000 FIP (Fédération Internationale de Pharmacie).
               
            
                  ιζ)
               
               
                  Νερό της βρύσης το οποίο έχει θερμανθεί στους 46 έως 48 oC.
               
            
                  ιη)
               
               
                  Ζυγός ακριβείας τουλάχιστον 0,1 g.
               
            
                  ιθ)
               
               
                  Μεταλλικοί δίσκοι χωρητικότητας 10 έως 15 λίτρων, για τη συλλογή του απομένοντος υγρού πέψης.
               
            
                  κ)
               
               
                  Σιφώνια διαφόρων μεγεθών (1, 10 και 25 ml) και στηρίγματα σιφωνίων.
               
            
                  κα)
               
               
                  Θερμόμετρο ακριβείας 0,5 oC στην περιοχή θερμοκρασίας 1 έως 100 oC.
               
            
                  κβ)
               
               
                  Σιφώνιο για νερό της βρύσης.
               
            2.   Συλλογή των δειγμάτων και ποσότητα προς πέψη
      
                  α)
               
               
                  Σε περίπτωση ολόκληρων σφαγίων κατοικίδιων χοίρων, λαμβάνεται δείγμα τουλάχιστον 1 g από έναν από τους στύλους του διαφράγματος στη ζώνη που βρίσκεται μεταξύ μυώδους και τενοντώδους μοίρας. Είναι δυνατή η χρήση ειδικών λαβίδων για τριχίνες, με την προϋπόθεση ότι μπορεί να εξασφαλιστεί ακρίβεια μεταξύ 1,00 και 1,15 g.
                  Στην περίπτωση των θηλυκών χοίρων και των κάπρων αναπαραγωγής, λαμβάνεται μεγαλύτερο δείγμα, που να ζυγίζει τουλάχιστον 2 g, από έναν από τους στύλους του διαφράγματος στη ζώνη που βρίσκεται μεταξύ μυώδους και τενοντώδους μοίρας.
                  Αν δεν υπάρχουν στύλοι του διαφράγματος, λαμβάνεται δείγμα διπλάσιου μεγέθους, ήτοι 2 g (ή 4 g στην περίπτωση των θηλυκών χοίρων και των κάπρων αναπαραγωγής) από το τμήμα του διαφράγματος που βρίσκεται κοντά στα πλευρά ή το στέρνο ή από τους μασητήρες μυς ή από τη γλώσσα ή από τους κοιλιακούς μυς.
               
            
                  β)
               
               
                  Για τα τεμάχια κρέατος, λαμβάνεται δείγμα τουλάχιστον 5 g από γραμμωτούς μυς που περιέχουν ελάχιστο λίπος και που βρίσκονται, αν είναι δυνατόν, κοντά στα οστά ή τους τένοντες. Δείγμα του ίδιου μεγέθους πρέπει να λαμβάνεται και από το κρέας που δεν προορίζεται να ψηθεί καλά ή να υποβληθεί σε άλλη μορφή επεξεργασίας μετά τη σφαγή του ζώου.
               
            
                  γ)
               
               
                  Για τα κατεψυγμένα δείγματα, λαμβάνεται για ανάλυση δείγμα που να ζυγίζει τουλάχιστον 5 g από γραμμωτό μυϊκό ιστό.
                  Το βάρος των δειγμάτων κρέατος αφορά δείγμα κρέατος χωρίς καθόλου λίπος και περιτονία. Πρέπει να δίνεται ιδιαίτερη προσοχή κατά τη λήψη δειγμάτων μυών από τη γλώσσα προκειμένου να αποφεύγεται η μόλυνση με το επιφανειακό στρώμα της γλώσσας, η πέψη του οποίου είναι αδύνατη, πράγμα που μπορεί να εμποδίσει την ανάγνωση του ιζήματος.
               
            3.   Διαδικασία
      I.   Πλήρεις ομάδες δειγμάτων (100 g δειγμάτων συγχρόνως)
      
                  α)
               
               
                  Σε ποτήρι ζέσεως χωρητικότητας 3 λίτρων, το οποίο περιέχει 2,0 λίτρα νερού της βρύσης που έχει προθερμανθεί στους 46 έως 48 oC, προστίθενται 16 ± 0,5 ml υδροχλωρικού οξέος· εισάγεται στο ποτήρι μια ράβδος ανάδευσης, το ποτήρι τοποθετείται πάνω στην πλάκα η οποία έχει προθερμανθεί και η διαδικασία ανάδευσης αρχίζει.
               
            
                  β)
               
               
                  Προστίθενται 10 ± 0,2 g πεψίνης.
               
            
                  γ)
               
               
                  Τεμαχίζεται στον αναμείκτη ποσότητα 100 g από τα δείγματα που συνελέγησαν σύμφωνα με το σημείο 2.
               
            
                  δ)
               
               
                  Το τεμαχισμένο κρέας μεταφέρεται στο ποτήρι ζέσεως των 3 λίτρων που περιέχει το νερό, την πεψίνη και το υδροχλωρικό οξύ.
               
            
                  ε)
               
               
                  Το εξάρτημα του αναμείκτη το οποίο χρησιμοποιήθηκε για τον τεμαχισμό του κρέατος εμβαπτίζεται πολλές φορές μέσα στο ποτήρι ζέσεως με το υγρό πέψης, ενώ το δοχείο του αναμείκτη ξεπλένεται με μικρή ποσότητα υγρού πέψης προκειμένου να απομακρυνθούν όλα τα επικολλημένα σ' αυτό τεμαχίδια κρέατος.
               
            
                  στ)
               
               
                  Το ποτήρι ζέσεως καλύπτεται με φύλλο αλουμινίου.
               
            
                  ζ)
               
               
                  Ο μαγνητικός αναδευτήρας πρέπει να έχει ρυθμιστεί έτσι, ώστε, καθ' όλη τη διάρκεια της λειτουργίας του, η θερμοκρασία να διατηρείται σταθερή στους 44 έως 46 oC. Κατά τη διάρκεια της ανάδευσης η ταχύτητα περιστροφής του υγρού πέψης πρέπει να είναι αρκετά υψηλή, ώστε να σχηματίζεται περιδίνηση σε βάθος, χωρίς να πέφτει νερό έξω από το ποτήρι.
               
            
                  η)
               
               
                  Το υγρό πέψης αναδεύεται έως ότου εξαφανιστούν τα μόρια κρέατος (περίπου 30 λεπτά). Κατόπιν η λειτουργία του αναδευτήρα διακόπτεται και το υγρό πέψης μεταφέρεται στο χωνί καθίζησης μέσω του κόσκινου. Για την επεξεργασία ορισμένων ειδών κρέατος (γλώσσα, κρέας θηραμάτων κ.λπ.) ενδέχεται να χρειαστεί μεγαλύτερος χρόνος πέψης (χωρίς πάντως να υπερβαίνει τα 60 λεπτά).
               
            
                  θ)
               
               
                  Η διαδικασία πέψης θεωρείται ικανοποιητική, αν η ποσότητα που παραμένει στο κόσκινο δεν υπερβαίνει το 5 % του αρχικού βάρους του δείγματος.
               
            
                  ι)
               
               
                  Το υγρό πέψης αφήνεται σε ηρεμία στο χωνί επί 30 λεπτά.
               
            
                  ια)
               
               
                  Μετά την πάροδο των 30 λεπτών, δείγμα 40 ml υγρού πέψης μεταφέρεται ταχύτατα στον ογκομετρικό κύλινδρο ή στον φυγοκεντρικό σωλήνα.
               
            
                  ιβ)
               
               
                  Τα υγρά πέψης και τα άλλα υγρά απόβλητα διατηρούνται σε δίσκο έως ότου ολοκληρωθεί η ανάγνωση των αποτελεσμάτων.
               
            
                  ιγ)
               
               
                  Το δείγμα των 40 ml αφήνεται να κατακαθίσει επί 10 λεπτά. Στη συνέχεια, αναρροφώνται προσεκτικά 30 ml από την υπερκείμενη στιβάδα, ώστε να απομείνουν το πολύ 10 ml.
               
            
                  ιδ)
               
               
                  Το εναπομείναν δείγμα ιζήματος 10 ml χύνεται σε λεκάνη καταμέτρησης των προνυμφών ή σε τρυβλίο Petri.
               
            
                  ιε)
               
               
                  Ο ογκομετρικός κύλινδρος ή ο φυγοκεντρικός σωλήνας εκπλύνεται με 10 το πολύ ml νερού της βρύσης, τα οποία πρέπει να προστεθούν στο δείγμα στη λεκάνη καταμέτρησης των προνυμφών ή στο τρυβλίο Petri. Ακολουθεί η εξέταση του δείγματος με το τριχινοσκόπιο ή το στερεοσκοπικό μικροσκόπιο σε μεγέθυνση 15 έως 20 φορές. Επιτρέπεται η χρήση μεθόδων απεικόνισης που χρησιμοποιούν άλλες τεχνικές, με την προϋπόθεση ότι η εξέταση των θετικών δειγμάτων ελέγχου αποδεικνύεται ότι παρέχει ισοδύναμο ή καλύτερο αποτέλεσμα από τις παραδοσιακές μεθόδους απεικόνισης. Σε όλες τις περιπτώσεις ύποπτων περιοχών ή σχημάτων που μοιάζουν με παράσιτα, πρέπει να χρησιμοποιούνται μεγαλύτερες μεγεθύνσεις (60 έως 100 φορές).
               
            
                  ιστ)
               
               
                  Τα προϊόντα της πέψης πρέπει να εξετάζονται αμέσως μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.
                  Αν τα προϊόντα της πέψης δεν εξεταστούν εντός 30 λεπτών από την παρασκευή τους, τότε πρέπει να διαυγάζονται ως ακολούθως: το τελικό δείγμα των 40 ml περίπου χύνεται σε ογκομετρικό κύλινδρο και αφήνεται σε ηρεμία για 10 λεπτά. Στη συνέχεια αφαιρούνται 30 ml από το υπερκείμενο υγρό και στα υπόλοιπα 10 ml προστίθεται νερό της βρύσης μέχρι να προκύψει όγκος 40 ml. Έπειτα από μια περαιτέρω περίοδο καθίζησης 10 λεπτών, απομακρύνονται με αναρρόφηση 30 ml του υπερκείμενου υγρού και τα υπόλοιπα το πολύ 10 ml χύνονται για εξέταση σε ένα τρυβλίο Petri ή σε λεκάνη καταμέτρησης των προνυμφών. Ο ογκομετρικός κύλινδρος εκπλύνεται με 10 το πολύ ml νερού της βρύσης, και τα εκπλύματα προστίθενται για εξέταση στο δείγμα του τρυβλίου Petri ή στη λεκάνη καταμέτρησης των προνυμφών.
                  Αν το ίζημα δεν είναι διαυγές κατά την εξέταση, το δείγμα μεταγγίζεται σε ογκομετρικό κύλινδρο στον οποίο προστίθεται νερό βρύσης μέχρι να προκύψει όγκος 40 ml. Στη συνέχεια ακολουθείται η ανωτέρω διαδικασία. Η διαδικασία μπορεί να επαναληφθεί 2 έως 4 φορές, έως ότου το υγρό είναι αρκετά διαυγές για αξιόπιστη ανάγνωση.
               
            II.   Ομάδες μικρότερες των 100 g
      Όταν χρειάζεται, μπορούν να προστεθούν μέχρι 15 g σε συνολική ομάδα 100 g και να εξεταστούν μαζί με τα εν λόγω δείγματα σύμφωνα με τα οριζόμενα στο σημείο 3 I. Περισσότερα από 15 g πρέπει να εξετάζονται ως πλήρης ομάδα. Για ομάδες μέχρι 50 g, το υγρό πέψης και τα συστατικά μπορούν να μειωθούν σε 1 λίτρο νερού, 8 ml υδροχλωρικού οξέος και 5 g πεψίνης.
      III.   Θετικά ή αβέβαια αποτελέσματα
      Αν το αποτέλεσμα της εξέτασης ομαδικού δείγματος είναι θετικό ή αβέβαιο, πρέπει να ληφθεί από κάθε χοίρο πρόσθετο δείγμα 20 g, όπως περιγράφεται στο σημείο 2 στοιχείο α). Τα δείγματα των 20 g από πέντε χοίρους πρέπει να ομαδοποιούνται και να εξετάζονται με τη μέθοδο που περιγράφεται ανωτέρω. Κατά τον τρόπο αυτό θα εξεταστούν δείγματα από 20 ομάδες, κάθε μία από τις οποίες θα αποτελείται από πέντε χοίρους.
      Αν ανευρεθεί Trichinella σε ομάδα δειγμάτων προερχόμενων από πέντε χοίρους, πρέπει να συλλέγονται επιπλέον ατομικά δείγματα 20 g από κάθε χοίρο της ομάδας και κάθε δείγμα να εξετάζεται χωριστά, με τη μέθοδο που περιγράφηκε παραπάνω.
      Τα δείγματα παρασίτων πρέπει να φυλάσσονται σε διάλυμα αιθυλικής αλκοόλης 90 % για συντήρηση και προσδιορισμό σε επίπεδο είδους στο κοινοτικό ή εθνικό εργαστήριο αναφοράς.
      Μετά τη συλλογή των παρασίτων, τα θετικά υγρά (υγρό πέψης, υπερκείμενο υγρό, εκπλύματα κ.λπ.) πρέπει να απολυμανθούν με θέρμανση σε θερμοκρασία τουλάχιστον 60 oC.
      ΚΕΦΑΛΑΙΟ ΙΙ
      ΙΣΟΔΥΝΑΜΕΣ ΜΕΘΟΔΟΙ
      A.   Μέθοδος της μηχανικά υποβοηθούμενης πέψης ομάδας δειγμάτων/τεχνική της απομόνωσης με καθίζηση
      1.   Συσκευές, όργανα και αντιδραστήρια
      
                  α)
               
               
                  Μαχαίρι ή ψαλίδι για τη λήψη των δειγμάτων.
               
            
                  β)
               
               
                  Δίσκοι στον καθένα εκ των οποίων έχουν χαραχτεί 50 τετράγωνα, που το καθένα μπορεί να φέρει δείγματα 2 g κρέατος περίπου, ή άλλα εργαλεία που παρέχουν ανάλογες εγγυήσεις σχετικά με την ιχνηλασιμότητα των δειγμάτων.
               
            
                  γ)
               
               
                  Κρεατομηχανή ή ηλεκτρικός αναμείκτης.
               
            
                  δ)
               
               
                  Ένας ομογενοποιητής Stomacher lab-blender τύπου 3 500 thermo.
               
            
                  ε)
               
               
                  Πλαστικές σακούλες κατάλληλες για τον ομογενοποιητή Stomacher lab-blender.
               
            
                  στ)
               
               
                  Κωνικά χωνιά διαχωρισμού, χωρητικότητας 2 λίτρων, κατά προτίμηση εφοδιασμένα με πώματα ασφαλείας από τεφλόν.
               
            
                  ζ)
               
               
                  Στηρίγματα, δακτύλιοι και σφιγκτήρες.
               
            
                  η)
               
               
                  Κόσκινα μεγέθους βροχίδων 180 μικρών και εξωτερικής διαμέτρου 11 cm, με δικτυωτό από ανοξείδωτο χάλυβα ή ορείχαλκο.
               
            
                  θ)
               
               
                  Χωνιά εσωτερικής διαμέτρου τουλάχιστον 12 cm, για τη στήριξη των κόσκινων.
               
            
                  ι)
               
               
                  Γυάλινοι ογκομετρικοί κύλινδροι χωρητικότητας 100 ml.
               
            
                  ια)
               
               
                  Θερμόμετρο ακριβείας 0,5 oC στην περιοχή θερμοκρασίας 1 έως 100 oC.
               
            
                  ιβ)
               
               
                  Δονητής, π.χ. ηλεκτρική ξυριστική μηχανή της οποίας έχει αφαιρεθεί η κεφαλή.
               
            
                  ιγ)
               
               
                  Ηλεκτρονόμος που ανοίγει και κλείνει ανά διαστήματα ενός λεπτού.
               
            
                  ιδ)
               
               
                  Τριχινοσκόπιο με οριζόντια τράπεζα ή στερεοσκοπικό μικροσκόπιο, με υποκείμενη πηγή φωτισμού ρυθμιζόμενης έντασης.
               
            
                  ιε)
               
               
                  Λεκάνη για την καταμέτρηση των προνυμφών και μερικά τρυβλία Petri διαμέτρου 9 cm, όπως στο κεφάλαιο I σημείο 1 στοιχεία ιβ) και ιγ).
               
            
                  ιστ)
               
               
                  Διάλυμα υδροχλωρικού οξέος 17,5 %.
               
            
                  ιζ)
               
               
                  Πεψίνη πυκνότητας 1: 10 000 NF (US National Formulary), που αντιστοιχεί σε 1: 12 500 BP (British Pharmacopoea) και σε 2 000 FIP (Fédération Internationale de Pharmacie).
               
            
                  ιη)
               
               
                  Μερικά δοχεία απορριμμάτων των 10 λίτρων που θα χρησιμοποιηθούν για την απολύμανση των συσκευών, π.χ. με φορμόλη, και για το υγρό πέψης που εναπομένει, σε περίπτωση θετικού αποτελέσματος.
               
            
                  ιθ)
               
               
                  Ζυγός ακριβείας 0,1 g.
               
            2.   Συλλογή των δειγμάτων και ποσότητα προς πέψη
      Όπως ορίζεται στο κεφάλαιο I σημείο 2.
      3.   Διαδικασία
      I.   Άλεση
      Η προηγούμενη άλεση των δειγμάτων κρέατος σε κρεατομηχανή βελτιώνει την ποιότητα της πέψης. Αν χρησιμοποιηθεί ηλεκτρικός αναμείκτης, η συσκευή αυτή πρέπει να χρησιμοποιηθεί τρεις έως τέσσερις φορές για περίπου ένα δευτερόλεπτο κάθε φορά.
      II.   Διαδικασία πέψης
      Η διαδικασία αυτή μπορεί να αφορά είτε πλήρεις ομάδες (100 g δειγμάτων συγχρόνως) είτε ομάδες μικρότερες των 100 g.
      
                  α)
               
               
                  Πλήρεις ομάδες δειγμάτων (100 δείγματα συγχρόνως)
                  
                              i)
                           
                           
                              Στον ομογενοποιητή Stomacher lab-blender 3 500 τοποθετείται διπλή πλαστική σακούλα και η θερμοκρασία ελέγχου ρυθμίζεται στους 40 έως 41 oC.
                           
                        
                              ii)
                           
                           
                              Στην εσωτερική πλαστική σακούλα χύνεται 1,5 λίτρο νερού, το οποίο έχει προθερμανθεί στους 40 έως 41 oC.
                           
                        
                              iii)
                           
                           
                              Στο νερό του ομογενοποιητή Stomacher προστίθενται 25 ml υδροχλωρικού οξέος 17,5 %.
                           
                        
                              iv)
                           
                           
                              Ακολούθως προστίθενται 100 δείγματα βάρους περίπου 1 g το καθένα (στους 25 έως 30 oC), τα οποία έχουν ληφθεί από καθένα από τα ατομικά δείγματα, σύμφωνα με το σημείο 2.
                           
                        
                              v)
                           
                           
                              Τέλος, προστίθενται 6 g πεψίνης. Αυτή η σειρά πρέπει να τηρηθεί αυστηρά, προκειμένου να αποφευχθεί η αποσύνθεση της πεψίνης.
                           
                        
                              vi)
                           
                           
                              Στη συνέχεια, ο ομογενοποιητής Stomacher τίθεται σε λειτουργία επί 25 λεπτά προκειμένου να συνθλίψει το περιεχόμενο της σακούλας.
                           
                        
                              vii)
                           
                           
                              Η πλαστική σακούλα αφαιρείται από τον ομογενοποιητή Stomacher και το υγρό πέψης διηθείται μέσω κόσκινου σε ποτήρι 3 λίτρων.
                           
                        
                              viii)
                           
                           
                              Η πλαστική σακούλα πλένεται με περίπου 100 ml νερού, το οποίο στη συνέχεια χρησιμοποιείται για την έκπλυση του κόσκινου και τελικά προστίθεται στο διήθημα του ποτηριού.
                           
                        
                              ix)
                           
                           
                              Σε σύνολο 100 δειγμάτων μπορούν να προστεθούν μέχρι 15 μεμονωμένα δείγματα και να εξεταστούν μαζί.
                           
                        
            
                  β)
               
               
                  Μικρότερες ομάδες (με λιγότερα από 100 δείγματα)
                  
                              i)
                           
                           
                              Στον ομογενοποιητή Stomacher lab-blender 3 500 τοποθετείται διπλή πλαστική σακούλα και η θερμοκρασία ελέγχου ρυθμίζεται στους 40 έως 41 oC.
                           
                        
                              ii)
                           
                           
                              Παρασκευάζεται υγρό πέψης με την ανάμειξη περίπου 1,5 λίτρου νερού με 25 ml υδροχλωρικού οξέος 17,5 %. Προστίθενται 6 g πεψίνης και το μείγμα αναδεύεται σε θερμοκρασία 40 έως 41 oC. Αυτή η σειρά πρέπει να τηρηθεί αυστηρά, προκειμένου να αποφευχθεί η αποσύνθεση της πεψίνης.
                           
                        
                              iii)
                           
                           
                              Από το υγρό πέψης λαμβάνεται ποσότητα που αντιστοιχεί σε 15 ml ανά γραμμάριο δείγματος (π.χ. για 30 δείγματα η απαιτούμενη ποσότητα είναι 30 x 15 = 450 ml) και μεταφέρεται στην εσωτερική πλαστική σακούλα, όπου προστίθενται και τα δείγματα κρέατος του 1 g περίπου (στους 25 έως 30 oC), τα οποία έχουν ληφθεί από καθένα από τα ατομικά δείγματα σύμφωνα με το σημείο 2.
                           
                        
                              iv)
                           
                           
                              Στην εξωτερική σακούλα προστίθεται νερό θερμοκρασίας 41 oC μέχρις ότου ο συνολικός όγκος στις δύο σακούλες ανέλθει σε 1,5 λίτρο. Στη συνέχεια, ο ομογενοποιητής Stomacher τίθεται σε λειτουργία επί 25 λεπτά προκειμένου να συνθλίψει το περιεχόμενο της σακούλας.
                           
                        
                              v)
                           
                           
                              Η πλαστική σακούλα αφαιρείται από τον ομογενοποιητή Stomacher και το υγρό πέψης διηθείται μέσω κόσκινου σε ποτήρι 3 λίτρων.
                           
                        
                              vi)
                           
                           
                              Η πλαστική σακούλα πλένεται με περίπου 100 ml νερού (στους 25 έως 30 oC), το οποίο στη συνέχεια χρησιμοποιείται για την έκπλυση του κόσκινου και τελικά προστίθεται στο διήθημα του ποτηριού.
                           
                        
            III.   Απομόνωση των προνυμφών με καθίζηση
      
                  —
               
               
                  Στο υγρό πέψης προστίθεται πάγος (300 έως 400 g λεπτοθρυμματισμένου πάγου) μέχρι συνολικού όγκου 2 λίτρων περίπου. Το υγρό πέψης αναδεύεται μέχρι να λιώσει ο πάγος. Αν οι ομάδες είναι μικρότερες [βλέπε σημείο ΙΙ στοιχείο β)], η ποσότητα του πάγου μειώνεται αντίστοιχα.
               
            
                  —
               
               
                  Το υγρό πέψης που έχει ψυχθεί κατά τον τρόπο αυτό μεταφέρεται σε χωνί διαχωρισμού χωρητικότητας 2 λίτρων, το οποίο είναι εφοδιασμένο με δονητή στερεωμένο με χωριστό σφιγκτήρα.
               
            
                  —
               
               
                  Το υγρό αφήνεται να κατακαθίσει επί 30 λεπτά, κατά τη διάρκεια των οποίων το χωνί υποβάλλεται σε επανειλημμένες διακοπτόμενες δονήσεις, δηλαδή δόνηση διαρκείας ενός λεπτού ακολουθείται από παύση ενός λεπτού.
               
            
                  —
               
               
                  Μετά την πάροδο 30 λεπτών, 60 ml ιζήματος μεταγγίζονται ταχύτατα σε ογκομετρικό κύλινδρο των 100 ml. (Το χωνί εκπλύνεται με απορρυπαντικό διάλυμα μετά τη χρήση.)
               
            
                  —
               
               
                  Το δείγμα των 60 ml αφήνεται σε ηρεμία επί 10 λεπτά τουλάχιστον και στη συνέχεια η υπερκείμενη στιβάδα απομακρύνεται με αναρρόφηση, ούτως ώστε να παραμείνει όγκος μόνο 15 ml για τον έλεγχο της τυχόν παρουσίας προνυμφών.
               
            
                  —
               
               
                  Για την αναρρόφηση μπορεί να χρησιμοποιηθεί σύριγγα μιας χρήσης με πλαστικό σωλήνα. Το μήκος του σωλήνα πρέπει να είναι τέτοιο ώστε στον ογκομετρικό κύλινδρο να παραμένουν 15 ml υγρού, όταν η στεφάνη της σύριγγας στηρίζεται στο χείλος του κυλίνδρου.
               
            
                  —
               
               
                  Τα εναπομένοντα 15 ml χύνονται στη λεκάνη καταμέτρησης των προνυμφών ή σε δύο τρυβλία Petri και εξετάζονται με τη βοήθεια τριχινοσκοπίου ή στεροσκοπικού μικροσκοπίου.
               
            
                  —
               
               
                  Ο ογκομετρικός κύλινδρος εκπλύνεται με 5 έως 10 ml νερού της βρύσης, και τα εκπλύματα προστίθενται στο δείγμα.
               
            
                  —
               
               
                  Τα προϊόντα της πέψης πρέπει να εξετάζονται αμέσως μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.
               
            Αν τα προϊόντα της πέψης είναι θολά ή δεν εξεταστούν εντός 30 λεπτών από την ώρα της παρασκευής τους, πρέπει να διαυγαστούν με τον ακόλουθο τρόπο:
      
                  —
               
               
                  το τελικό δείγμα των 60 ml χύνεται σε ογκομετρικό κύλινδρο και αφήνεται σε ηρεμία επί 10 λεπτά. Στη συνέχεια, αναρροφούνται 45 ml υπερκείμενου υγρού και στα 15 ml που απομένουν προστίθεται νερό της βρύσης μέχρι να προκύψει όγκος 45 ml,
               
            
                  —
               
               
                  έπειτα από μια περαιτέρω περίοδο καθίζησης 10 λεπτών, απομακρύνονται με αναρρόφηση 30 ml υπερκείμενου υγρού και τα 15 ml που απομένουν χύνονται σε τρυβλίο Petri ή σε λεκάνη καταμέτρησης των προνυμφών για εξέταση,
               
            
                  —
               
               
                  ο ογκομετρικός κύλινδρος εκπλύνεται με 10 ml νερού της βρύσης, και τα εκπλύματα αυτά προστίθενται για εξέταση στο δείγμα του τρυβλίου Petri ή στη λεκάνη καταμέτρησης των προνυμφών.
               
            IV.   Θετικά ή αβέβαια αποτελέσματα
      Όταν το αποτέλεσμα είναι θετικό ή αβέβαιο, εφαρμόζονται οι διατάξεις του κεφαλαίου I σημείο 3 III.
      B.   Μέθοδος της μηχανικά υποβοηθούμενης πέψης ομάδας δειγμάτων/τεχνική της «απομόνωσης σε ηθμό»
      1.   Συσκευές, όργανα και αντιδραστήρια
      Όπως ορίζεται στο κεφάλαιο II σημείο A 1.
      Πρόσθετος εξοπλισμός:
      
                  α)
               
               
                  χωνί Gelman του 1 λίτρου με υποδοχή (στήριγμα) ηθμού (διάμετρος 45 mm)·
               
            
                  β)
               
               
                  διηθητικοί δίσκοι, αποτελούμενοι από ένα κυκλικό δικτυωτό πλέγμα από ανοξείδωτο χάλυβα ανοίγματος 35 μικρών (διάμετρος του δίσκου 45 mm) και δύο ελαστικούς δακτυλίους πάχους 1 mm (εξωτερική διάμετρος 45 mm, εσωτερική διάμετρος 38 mm). Το κυκλικό δικτυωτό πλέγμα τοποθετείται μεταξύ των δύο ελαστικών δακτυλίων και συγκολλάται με κόλλα δύο συστατικών κατάλληλη και για τα δύο υλικά·
               
            
                  γ)
               
               
                  φιάλη Erlenmeyer χωρητικότητας 3 λίτρων, με προσαρμοσμένο πλάγιο σωλήνα για αναρρόφηση·
               
            
                  δ)
               
               
                  υδραντλία κενού·
               
            
                  ε)
               
               
                  πλαστικές σακούλες χωρητικότητας τουλάχιστον 80 ml·
               
            
                  στ)
               
               
                  κατάλληλος εξοπλισμός για τη σφράγιση των πλαστικών σάκων·
               
            
                  ζ)
               
               
                  rennilase πυκνότητας 1 : 150 000 μονάδων soxhlet ανά γραμμάριο.
               
            2.   Συλλογή των δειγμάτων
      Όπως ορίζεται στο κεφάλαιο I σημείο 2.
      3.   Διαδικασία
      I.   Άλεση
      Η προηγούμενη άλεση των δειγμάτων κρέατος σε κρεατομηχανή βελτιώνει την ποιότητα της πέψης. Αν χρησιμοποιηθεί ηλεκτρικός αναμείκτης, η συσκευή αυτή πρέπει να χρησιμοποιηθεί τρεις έως τέσσερις φορές για περίπου ένα δευτερόλεπτο κάθε φορά.
      II.   Διαδικασία πέψης
      Η διαδικασία αυτή μπορεί να αφορά είτε πλήρεις ομάδες (100 g δειγμάτων συγχρόνως) είτε ομάδες μικρότερες των 100 g.
      
                  α)
               
               
                  Πλήρεις ομάδες δειγμάτων (100 δείγματα συγχρόνως)
                  Βλέπε κεφάλαιο II σημείο A 3 II στοιχείο α).
               
            
                  β)
               
               
                  Μικρότερες ομάδες (με λιγότερα από 100 δείγματα)
                  Βλέπε κεφάλαιο II σημείο A 3 II στοιχείο β).
               
            III.   Απομόνωση των προνυμφών με διήθηση
      
                  α)
               
               
                  Στο υγρό πέψης προστίθεται πάγος (300 έως 400 g λεπτοθρυμματισμένου πάγου) μέχρι συνολικού όγκου 2 λίτρων περίπου. Αν οι ομάδες είναι μικρότερες, η ποσότητα του πάγου μειώνεται αντίστοιχα.
               
            
                  β)
               
               
                  Το υγρό πέψης αναδεύεται μέχρι να λιώσει ο πάγος. Κατόπιν το υγρό πέψης που έχει ψυχθεί κατά τον τρόπο αυτό αφήνεται σε ηρεμία επί 3 τουλάχιστον λεπτά, ούτως ώστε να συσπειρωθούν οι προνύμφες.
               
            
                  γ)
               
               
                  Το χωνί Gelman, το οποίο φέρει την υποδοχή ηθμού και τον διηθητικό δίσκο, προσαρμόζεται στη φιάλη Erlenmeyer η οποία είναι συνδεδεμένη με υδραντλία κενού.
               
            
                  δ)
               
               
                  Το υγρό πέψης χύνεται στο χωνί Gelman και διηθείται. Προς το τέλος της διήθησης η διέλευση του υγρού πέψης από τον ηθμό είναι δυνατόν να υποβοηθηθεί μέσω αναρροφήσεως με την υδραντλία κενού. Η αναρρόφηση πρέπει να σταματήσει προτού ξηρανθεί ο ηθμός, δηλαδή όταν απομένουν ακόμη 2 έως 5 ml υγρού στο χωνί.
               
            
                  ε)
               
               
                  Μετά τη διήθηση ολόκληρου του υγρού πέψης, ο διηθητικός δίσκος αφαιρείται από το χωνί και τοποθετείται μέσα σε πλαστική σακούλα χωρητικότητας 80 ml μαζί με 15 έως 20 ml διαλύματος rennilase. Το διάλυμα της rennilase παρασκευάζεται διαλύοντας 2 g rennilase σε 100 ml νερού της βρύσης.
               
            
                  στ)
               
               
                  Η πλαστική σακούλα σφραγίζεται δύο φορές και τοποθετείται στον ομογενοποιητή Stomacher μεταξύ της εσωτερικής και της εξωτερικής σακούλας.
               
            
                  ζ)
               
               
                  Ο ομογενοποιητής Stomacher τίθεται σε λειτουργία επί 3 λεπτά, π.χ. όταν η συσκευή χρησιμοποιείται για μια πλήρη ή μη πλήρη ομάδα δειγμάτων.
               
            
                  η)
               
               
                  Μετά την πάροδο των 3 λεπτών, η πλαστική σακούλα που περιέχει το διηθητικό δίσκο και το διάλυμα της rennilase αφαιρείται από τον ομογενοποιητή Stomacher και ανοίγεται με ψαλίδι. Το υγρό περιεχόμενο χύνεται σε λεκάνη καταμέτρησης των προνυμφών ή σε τρυβλίο Petri. Η σακκούλα εκπλύνεται με 5 έως 10 ml νερού και το υγρό εκπλύσεως προστίθεται στη λεκάνη καταμέτρησης των προνυμφών για την εξέταση με το τριχινοσκόπιο ή σε τρυβλίο Petri για την εξέταση με το στερεοσκοπικό μικροσκόπιο.
               
            
                  θ)
               
               
                  Τα προϊόντα της πέψης πρέπει να εξετάζονται αμέσως μόλις είναι έτοιμα. Σε καμία περίπτωση δεν πρέπει να αναβάλλεται η εξέτασή τους για την επόμενη ημέρα.
                  
                              
                                 Σημείωση:
                              
                           
                           
                              Οι διηθητικοί δίσκοι δεν πρέπει να χρησιμοποιούνται όταν δεν είναι τελείως καθαροί. Οι ακάθαρτοι δίσκοι δεν πρέπει να αφήνονται να ξηρανθούν. Μπορούν να καθαριστούν αν αφεθούν επί μία νύκτα μέσα σε διάλυμα rennilase. Προτού χρησιμοποιηθούν πρέπει να πλυθούν με νέο διάλυμα rennilase μέσα στον ομογενοποιητή Stomacher.
                           
                        
            IV.   Θετικά ή αβέβαια αποτελέσματα
      Αν το αποτέλεσμα είναι θετικό ή αβέβαιο, εφαρμόζονται οι διατάξεις του κεφαλαίου I σημείο 3 III.
      Γ.   Μέθοδος της αυτόματης πέψης για ομαδικά δείγματα μέχρι 35 g
      1.   Συσκευές, όργανα και αντιδραστήρια
      
                  α)
               
               
                  Μαχαίρι ή ψαλίδι για τη λήψη των δειγμάτων.
               
            
                  β)
               
               
                  Δίσκοι στον καθένα εκ των οποίων έχουν χαραχτεί 50 τετράγωνα, που το καθένα μπορεί να φέρει δείγματα 2 g κρέατος περίπου, ή άλλα εργαλεία που παρέχουν ανάλογες εγγυήσεις σχετικά με την ιχνηλασιμότητα των δειγμάτων.
               
            
                  γ)
               
               
                  Αναμείκτης Trichomatic 35® με ένθετη διάταξη διηθήσεως.
               
            
                  δ)
               
               
                  Διάλυμα υδροχλωρικού οξέος 8,5 ± 0,5 % κατά βάρος.
               
            
                  ε)
               
               
                  Διαφανείς διηθητικές μεμβράνες πολυανθρακικών πολυμερών διαμέτρου 50 mm και μεγέθους πόρου 14 μικρών.
               
            
                  στ)
               
               
                  Πεψίνη πυκνότητας 1: 10 000 NF (US National Formulary), που αντιστοιχεί σε 1: 12 500 BP (British Pharmacopoea) και σε 2 000 FIP (Fédération Internationale de Pharmacie).
               
            
                  ζ)
               
               
                  Ζυγός ακριβείας 0,1 g.
               
            
                  η)
               
               
                  Λαβίδες με πλατύ άκρο.
               
            
                  θ)
               
               
                  Μερικές αντικειμενοφόρες πλάκες μικροσκοπίου με μήκος πλευράς τουλάχιστον 5 cm ή μερικά τρυβλία Petri διαμέτρου τουλάχιστον 6 cm ο πυθμένας των οποίων έχει χωριστεί σε ζώνες 10 x 10 mm με τη βοήθεια αιχμηρού οργάνου.
               
            
                  ι)
               
               
                  Ένα (στερεοσκοπικό) μικροσκόπιο με μεταδιδόμενο φως (μεγέθυνση 15 έως 60 φορές) ή ένα τριχινοσκόπιο με οριζόντια τράπεζα.
               
            
                  ια)
               
               
                  Ένα δοχείο απορριμμάτων για τη συλλογή των λυμάτων.
               
            
                  ιβ)
               
               
                  Μερικά δοχεία απορριμμάτων των 10 λίτρων που θα χρησιμοποιηθούν για την απολύμανση των συσκευών, π.χ. με φορμόλη, και για το υγρό πέψης που εναπομένει, σε περίπτωση θετικού αποτελέσματος.
               
            
                  ιγ)
               
               
                  Θερμόμετρο ακριβείας 0,5 oC στην περιοχή θερμοκρασίας 1 έως 100 oC.
               
            2.   Συλλογή των δειγμάτων
      Όπως ορίζεται στο κεφάλαιο I σημείο 2.
      3.   Διαδικασία
      I.   Διαδικασία πέψης
      
                  α)
               
               
                  Τοποθετείται ο αναμείκτης με την ένθετη διάταξη διηθήσεως και συνδέεται ο σωλήνας αποχέτευσης κατά τέτοιο τρόπο ώστε να καταλήγει στο δοχείο απορριμμάτων.
               
            
                  β)
               
               
                  Όταν τεθεί σε λειτουργία ο αναμείκτης, αρχίζει η θέρμανση.
               
            
                  γ)
               
               
                  Πριν γίνει αυτό, πρέπει να ανοιχτεί και να κλειστεί η βαλβίδα του πυθμένα, που βρίσκεται κάτω από τον θάλαμο αντιδράσεως.
               
            
                  δ)
               
               
                  Ακολούθως προστίθενται μέχρι 35 δείγματα, βάρους 1 g περίπου το καθένα (στους 25 έως 30 oC), τα οποία έχουν ληφθεί από καθένα από τα ατομικά δείγματα, σύμφωνα με το σημείο 2. Εξασφαλίζεται η αφαίρεση των τυχόν μεγαλύτερων τεμαχίων τενόντων, δεδομένου ότι η παρουσία τους μπορεί να προκαλέσει απόφραξη της διηθητικής μεμβράνης.
               
            
                  ε)
               
               
                  Προστίθεται νερό έως το χείλος του θαλάμου υγρών που συνδέεται με τον αναμείκτη (περίπου 400 ml).
               
            
                  στ)
               
               
                  Προστίθενται περίπου 30 ml υδροχλωρικού οξέος ((8,5 %) στο μικρότερο, συνδεδεμένο θάλαμο υγρών.
               
            
                  ζ)
               
               
                  Τοποθετείται διηθητική μεμβράνη κάτω από τον τραχύ ηθμό στο στήριγμα του ηθμού της ένθετης διάταξης διηθήσεως.
               
            
                  η)
               
               
                  Τέλος, προστίθενται 7 g πεψίνης. Η σειρά πρέπει να τηρηθεί αυστηρά προκειμένου να αποφευχθεί η αποσύνθεση της πεψίνης.
               
            
                  θ)
               
               
                  Κλείνονται τα καλύμματα του θαλάμου αντιδράσεως και του θαλάμου υγρών.
               
            
                  ι)
               
               
                  Επιλέγεται το χρονικό διάστημα πέψης: μικρό χρονικό διάστημα πέψης (5 λεπτά) για τους χοίρους που βρίσκονται σε κανονική ηλικία σφαγής και μεγαλύτερο χρονικό διάστημα πέψης (8 λεπτά) για τα άλλα δείγματα.
               
            
                  ια)
               
               
                  Όταν ενεργοποιηθεί το πλήκτρο εκκινήσεως του αναμείκτη, αρχίζει αυτόματα η διαδικασία πλήρωσης και πέψης, ακολουθούμενη από τη διήθηση. Έπειτα από 10-13 λεπτά, η διαδικασία περατώνεται και σταματά αυτομάτως.
               
            
                  ιβ)
               
               
                  Ανοίγεται το κάλυμμα του θαλάμου αντιδράσεως, αφού ελεγχθεί ότι ο θάλαμος έχει κενωθεί. Αν στο θάλαμο υπάρχει αφρός ή κατάλοιπα υγρού πέψης, επαναλαμβάνεται η διαδικασία σύμφωνα με το σημείο V.
               
            II.   Απομόνωση των προνυμφών
      
                  α)
               
               
                  Αφαιρείται το στήριγμα του ηθμού και μεταφέρεται η διηθητική μεμβράνη σε αντικειμενοφόρο πλάκα ή τρυβλίο Petri.
               
            
                  β)
               
               
                  Η διηθητική μεμβράνη εξετάζεται με τη βοήθεια (στερεοσκοπικού) μικροσκοπίου ή τριχινοσκοπίου.
               
            III.   Καθαρισμός των οργάνων
      
                  α)
               
               
                  Σε περίπτωση θετικού αποτελέσματος, γεμίζεται ο θάλαμος αντιδράσεως στον αναμείκτη κατά τα 2/3 με βραστό νερό. Προστίθεται συνηθισμένο νερό της βρύσης στο συνδεόμενο θάλαμο υγρών, μέχρις ότου καλυφθεί η αισθητήρια διάταξη του κάτω επιπέδου. Τίθεται τότε σε λειτουργία το πρόγραμμα αυτόματου καθαρισμού. Το στήριγμα του ηθμού και όλα τα άλλα όργανα απολυμαίνονται, π.χ. με χρήση φορμόλης.
               
            
                  β)
               
               
                  Αφού περατωθεί η εργασία της ημέρας, γεμίζεται με νερό ο θάλαμος υγρών στον αναμείκτη και ακολουθείται ένα κανονικό πρόγραμμα.
               
            IV.   Χρήση των διηθητικών μεμβρανών
      Κάθε διηθητική μεμβράνη πολυανθρακικών πολυμερών μπορεί να χρησιμοποιηθεί το πολύ πέντε φορές. Ο ηθμός πρέπει να αναστρέφεται μεταξύ κάθε χρήσης. Επιπλέον, ο ηθμός πρέπει να ελέγχεται μετά από κάθε χρήση για οποιαδήποτε φθορά που θα τον καθιστούσε ακατάλληλο για περαιτέρω χρήση.
      V.   Μέθοδος που πρέπει να χρησιμοποιείται όταν η πέψη είναι ατελής και, ως εκ τούτου, η διήθηση δεν είναι δυνατόν να πραγματοποιηθεί.
      Όταν ολοκληρωθεί το αυτόματο πρόγραμμα στον αναμείκτη σύμφωνα με το σημείο Γ 3 I, ανοίγεται το κάλυμμα του θαλάμου αντιδράσεως και ελέγχεται η ύπαρξη καταλοίπων αφρού ή υγρού στο θάλαμο. Αν υπάρχουν κατάλοιπα, ακολουθείται η ακόλουθη διαδικασία:
      
                  α)
               
               
                  κλείνεται η βαλβίδα του πυθμένα κάτω από το θάλαμο αντιδράσεως·
               
            
                  β)
               
               
                  αφαιρείται το στήριγμα του ηθμού και μεταφέρεται η διηθητική μεμβράνη σε αντικειμενοφόρο πλάκα ή τρυβλίο Petri·
               
            
                  γ)
               
               
                  τοποθετείται νέα διηθητική μεμβράνη στο στήριγμα του ηθμού και συνδέεται το στήριγμα του ηθμού·
               
            
                  δ)
               
               
                  γεμίζεται με νερό ο θάλαμος υγρών του αναμείκτη μέχρις ότου καλυφθεί η αισθητήρια διάταξη του κάτω επιπέδου·
               
            
                  ε)
               
               
                  τίθεται σε λειτουργία το πρόγραμμα αυτόματου καθαρισμού·
               
            
                  στ)
               
               
                  μετά την ολοκλήρωση του προγράμματος καθαρισμού ανοίγεται το κάλυμμα του θαλάμου αντιδράσεως και εξετάζεται η ύπαρξη υγρών καταλοίπων·
               
            
                  ζ)
               
               
                  αν ο θάλαμος είναι κενός, αποσυνδέεται το στήριγμα του ηθμού και η διηθητική μεμβράνη μεταφέρεται με λαβίδα σε αντικειμενοφόρο πλάκα ή τρυβλίο Petri·
               
            
                  η)
               
               
                  εξετάζονται οι δύο διηθητικές μεμβράνες σύμφωνα με το σημείο Γ 3 ΙΙ. Αν δεν είναι δυνατόν να εξεταστούν οι ηθμοί, επαναλαμβάνεται η όλη διαδικασία πέψης με μεγαλύτερο χρονικό διάστημα πέψης σύμφωνα με το σημείο Γ 3 I.
               
            VI.   Θετικά ή αβέβαια αποτελέσματα
      Αν το αποτέλεσμα είναι θετικό ή αβέβαιο, εφαρμόζονται οι διατάξεις του κεφαλαίου I σημείο 3 III.
      ΚΕΦΑΛΑΙΟ ΙΙΙ
      ΤΡΙΧΙΝΟΣΚΟΠΙΚΗ ΕΞΕΤΑΣΗ
      1.   Συσκευές και όργανα
      
                  α)
               
               
                  Τριχινοσκόπιο με λαμπτήρα πυρακτώσεως, με μεγέθυνση από 30 έως 40 φορές και από 80 έως 100 φορές, ή στερεοσκοπικό μικροσκόπιο με υποκείμενη πηγή φωτισμού ρυθμιζόμενης έντασης.
               
            
                  β)
               
               
                  Ένας γυάλινος συμπιεστής αποτελούμενος από δύο γυάλινες πλάκες (η μία από τις οποίες υποδιαιρείται σε ίσα μέρη).
               
            
                  γ)
               
               
                  Ένα μικρό κυρτό ψαλίδι.
               
            
                  δ)
               
               
                  Μικρές λαβίδες.
               
            
                  ε)
               
               
                  Ένα μαχαίρι για την κοπή τεμαχίων.
               
            
                  στ)
               
               
                  Μικρά αριθμημένα δοχεία για τη χωριστή αποθήκευση των δειγμάτων.
               
            
                  ζ)
               
               
                  Ένα σταγονόμετρο.
               
            
                  η)
               
               
                  Ένα ποτήρι με οξικό οξύ και ένα ποτήρι με διάλυμα υδροξειδίου του καλίου για την ευκρινέστερη απεικόνιση των τυχόν αποτιτανώσεων και το μαλάκωμα του ξεραμένου κρέατος.
               
            2.   Λήψη δειγμάτων
      Όταν τα σφάγια είναι ολόκληρα, λαμβάνονται από κάθε ζώο διάφορα δείγματα μεγέθους φουντουκιού:
      
                  α)
               
               
                  στους κατοικίδιους χοίρους, τα εν λόγω δείγματα λαμβάνονται και από τους δύο στύλους του διαφράγματος στη ζώνη που βρίσκεται μεταξύ μυώδους και τενοντώδους μοίρας·
               
            
                  β)
               
               
                  στους αγριόχοιρους τα δείγματα λαμβάνονται και από τους δύο στύλους του διαφράγματος, στη ζώνη που βρίσκεται μεταξύ μυώδους και τενοντώδους μοίρας, και επιπλέον από τους γναθικούς μυς, τους μυς του κάτω μέρους του ποδιού, τους μεσοπλεύριους μυς και τους μυς της γλώσσας, ούτως ώστε να υπάρχουν συνολικά έξι δείγματα από κάθε ζώο·
               
            
                  γ)
               
               
                  αν ορισμένοι μύες δεν είναι διαθέσιμοι για δειγματοληψία, λαμβάνονται συνολικά τέσσερα δείγματα από τους μυς που είναι διαθέσιμοι·
               
            
                  δ)
               
               
                  όσον αφορά τα τεμάχια κρέατος, πρέπει από κάθε τεμάχιο να λαμβάνονται, από διαφορετικά σημεία, τέσσερα δείγματα μεγέθους φουντουκιού από ιστό γραμμωτού μυός, που να μην περιέχει, ει δυνατόν, καθόλου λίπος και να βρίσκεται όσο το δυνατόν πιο κοντά σε οστά ή σε τένοντες.
               
            3.   Διαδικασία
      
                  α)
               
               
                  Κατά κανόνα, γεμίζεται ένας συμπιεστής με 1,0 ± 0,1 g κρέατος, ποσότητα που αντιστοιχεί κανονικά σε 28 τεμάχια μεγέθους σπόρου βρώμης. Αν είναι απαραίτητο, πρέπει να γεμιστούν δύο συμπιεστές, για να εξεταστούν 56 τεμάχια μεγέθους σπόρου βρώμης.
               
            
                  β)
               
               
                  Αν σε έναν κατοικίδιο χοίρο υπάρχουν και οι δύο στύλοι του διαφράγματος, ο επιθεωρητής τριχίνωσης κόβει 28 τεμάχια μεγέθους σπόρου βρώμης από καθένα από τα παραπάνω δείγματα που λαμβάνονται από ολόκληρα σφάγια, δηλαδή συνολικά 56 τεμάχια.
               
            
                  γ)
               
               
                  Αν υπάρχει μόνο ο ένας στύλος του διαφράγματος, κόβονται 56 τεμάχια από διαφορετικά σημεία και, ει δυνατόν, από τη ζώνη που βρίσκεται μεταξύ μυώδους και τενοντώδους μοίρας.
               
            
                  δ)
               
               
                  Τα δείγματα που συλλέγονται από τους άλλους τέσσερις μυς των αγριόχοιρων κόβονται το καθένα σε επτά τεμάχια μεγέθους σπόρου βρώμης, ούτως ώστε να ληφθούν συνολικά 28 πρόσθετα τεμάχια.
               
            
                  ε)
               
               
                  Ο επιθεωρητής τριχίνωσης συμπιέζει έπειτα τα 56 (ή 84) τεμάχια μεταξύ των γυάλινων πλακών, ώστε να είναι δυνατή η ανάγνωση κανονικών τυπογραφικών στοιχείων διαμέσου του παρασκευάσματος.
               
            
                  στ)
               
               
                  Αν η σάρκα των προς εξέταση δειγμάτων είναι ξεραμένη και πολυκαιρισμένη, τα παρασκευάσματα πρέπει να εμβαπτιστούν για να μαλακώσουν σε μείγμα αποτελούμενο από ένα μέρος διαλύματος υδροξειδίου του καλίου προς δύο μέρη νερού για 10 έως 20 λεπτά πριν από τη συμπίεση.
               
            
                  ζ)
               
               
                  Από καθένα από τα δείγματα που λαμβάνονται από τεμάχια κρέατος, ο επιθεωρητής τριχίνωσης πρέπει να αποκόψει 14 τεμάχια μεγέθους σπόρου βρώμης, δηλαδή συνολικά 56 τεμάχια.
               
            
                  η)
               
               
                  Η μικροσκοπική εξέταση πρέπει να διεξάγεται με σάρωση κάθε παρασκευάσματος αργά και προσεκτικά με μεγέθυνση 30 έως 40 φορές.
               
            
                  θ)
               
               
                  Αν η τριχινοσκοπική εξέταση αποκαλύψει ύποπτες περιοχές, οι περιοχές αυτές πρέπει να εξεταστούν με την ισχυρότερη δυνατή μεγέθυνση του τριχινοσκοπίου (80 έως 100 φορές).
               
            
                  ι)
               
               
                  Αν το αποτέλεσμα είναι αβέβαιο, η εξέταση επαναλαμβάνεται με άλλα δείγματα και άλλα παρασκευάσματα έως τη λήψη των απαιτούμενων πληροφοριών. Η τριχινοσκοπική εξέταση πρέπει να διαρκεί τουλάχιστον έξι λεπτά.
               
            
                  ια)
               
               
                  Ο ελάχιστος χρόνος που καθορίζεται για την εξέταση δεν περιλαμβάνει το χρόνο που απαιτείται για τη λήψη των δειγμάτων και για την προετοιμασία των παρασκευασμάτων.
               
            
                  ιβ)
               
               
                  Κατά γενικό κανόνα, ο επιθεωρητής τριχίνωσης δεν πρέπει να επιθεωρεί περισσότερα από 840 τεμάχια ημερησίως, τα οποία αντιστοιχούν στην εξέταση 15 κατοικίδιων χοίρων ή 10 αγριόχοιρων.
               
            
   
      ΠΑΡΑΡΤΗΜΑ II
      Επεξεργασίες κατάψυξης
      A.   Μέθοδος κατάψυξης 1
      
                  α)
               
               
                  Το κρέας που εισέρχεται ήδη κατεψυγμένο πρέπει να διατηρείται σ' αυτήν την κατάσταση.
               
            
                  β)
               
               
                  Ο τεχνικός εξοπλισμός και το σύστημα παροχής ενέργειας του ψυκτικού θαλάμου πρέπει να εξασφαλίζουν την ταχύτατη επίτευξη της απαιτούμενης θερμοκρασίας και τη διατήρησή της σε όλα τα μέρη της αίθουσας και του κρέατος.
               
            
                  γ)
               
               
                  H μονωτική συσκευασία πρέπει να αφαιρείται πριν από την κατάψυξη, εκτός αν κατά την είσοδο στον ψυκτικό θάλαμο όλα τα μέρη του κρέατος βρίσκονται ήδη στην απαιτούμενη θερμοκρασία ή αν το κρέας είναι συσκευασμένο κατά τέτοιο τρόπο, ώστε η συσκευασία δεν πρόκειται να το εμποδίσει να φτάσει στην απαιτούμενη θερμοκρασία μέσα στον καθορισμένο χρόνο.
               
            
                  δ)
               
               
                  Τα φορτία στον ψυκτικό θάλαμο πρέπει να διατηρούνται χωριστά και να κλειδώνονται.
               
            
                  ε)
               
               
                  Η ημερομηνία και ο χρόνος κατά τον οποίο κάθε φορτίο εισέρχεται στον ψυκτικό θάλαμο πρέπει να καταγράφονται.
               
            
                  στ)
               
               
                  Η θερμοκρασία στον ψυκτικό θάλαμο πρέπει να είναι -25 oC το πολύ. Η μέτρηση πρέπει να πραγματοποιείται με βαθμονομημένα θερμοηλεκτρικά όργανα και να καταγράφεται συνεχώς. Η μέτρηση δεν επιτρέπεται να πραγματοποιείται σε άμεση επαφή με ρεύμα ψυχρού αέρος. Τα όργανα πρέπει να είναι κλειδωμένα. Τα διαγράμματα καταγραφής της θερμοκρασίας πρέπει να περιλαμβάνουν τα σχετικά στοιχεία από το μητρώο επιθεώρησης του κρέατος κατά την εισαγωγή, καθώς και την ημερομηνία και το χρόνο έναρξης και ολοκλήρωσης της διαδικασίας κατάψυξης, και πρέπει να φυλάσσονται επί ένα έτος από την κατάρτισή τους.
               
            
                  ζ)
               
               
                  Το κρέας διαμέτρου ή πάχους έως 25 cm πρέπει να έχει καταψυχθεί τουλάχιστον επί 240 συνεχείς ώρες, ενώ το κρέας διαμέτρου ή πάχους από 25 cm έως 50 cm πρέπει να έχει καταψυχθεί τουλάχιστον επί 480 συνεχείς ώρες. Aυτή η διαδικασία κατάψυξης δεν πρέπει να εφαρμόζεται για κρέας μεγαλύτερης διαμέτρου ή πάχους. Ο χρόνος κατάψυξης υπολογίζεται από τη στιγμή κατά την οποία επιτυγχάνεται στον ψυκτικό θάλαμο η θερμοκρασία που αναφέρεται στο στοιχείο στ).
               
            B.   Μέθοδος κατάψυξης 2
      
                  α)
               
               
                  τα κομμάτια κρέατος διαμέτρου ή πάχους έως 15 cm πρέπει να καταψυχθούν σύμφωνα με έναν από τους ακόλουθους συνδυασμούς χρόνου-θερμοκρασίας:
                  
                              —
                           
                           
                              20 ημέρες σε -15 oC,
                           
                        
                              —
                           
                           
                              10 ημέρες σε -23 oC,
                           
                        
                              —
                           
                           
                              6 ημέρες σε -29 oC·
                           
                        
            
                  β)
               
               
                  τα κομμάτια κρέατος διαμέτρου ή πάχους από 15 έως 50 cm πρέπει να καταψυχθούν σύμφωνα με έναν από τους ακόλουθους συνδυασμούς χρόνου-θερμοκρασίας:
                  
                              —
                           
                           
                              30 ημέρες σε -15 oC,
                           
                        
                              —
                           
                           
                              20 ημέρες σε -25 oC,
                           
                        
                              —
                           
                           
                              12 ημέρες σε -29 oC.
                           
                        Η θερμοκρασία στον ψυκτικό θάλαμο πρέπει να μην είναι υψηλότερη από το επίπεδο της επιλεγείσας θερμοκρασίας αδρανοποίησης. Η μέτρηση πρέπει να πραγματοποιείται με βαθμονομημένα θερμοηλεκτρικά όργανα και να καταγράφεται συνεχώς. Η μέτρηση δεν μπορεί να πραγματοποιείται σε άμεση επαφή με ρεύμα ψυχρού αέρος. Τα όργανα πρέπει να είναι κλειδωμένα. Τα διαγράμματα καταγραφής της θερμοκρασίας πρέπει να περιλαμβάνουν τα σχετικά στοιχεία από το μητρώο επιθεώρησης του κρέατος κατά την εισαγωγή, καθώς και την ημερομηνία και το χρόνο έναρξης και ολοκλήρωσης της διαδικασίας κατάψυξης, και πρέπει να φυλάσσονται επί ένα έτος από την κατάρτισή τους.
                  Όταν χρησιμοποιούνται σήραγγες κατάψυξης και οι ανωτέρω διαδικασίες δεν ακολουθούνται αυστηρά, ο υπεύθυνος της επιχείρησης τροφίμων πρέπει να είναι σε θέση να αποδείξει στην αρμόδια αρχή ότι η εναλλακτική μέθοδος είναι αποτελεσματική όσον αφορά την εξόντωση των παρασίτων Trichinella στο χοιρινό κρέας.
               
            Γ.   Μέθοδος κατάψυξης 3
      Η επεξεργασία συνίσταται στην εμπορική λυοφιλίωση ή την κατάψυξη του κρέατος υπό καθορισμένους συνδυασμούς χρόνου-θερμοκρασίας, με έλεγχο της θερμοκρασίας στο κέντρο κάθε τεμαχίου.
      
                  α)
               
               
                  Πρέπει να τηρούνται οι γενικές διατάξεις των στοιχείων α) έως ε) της μεθόδου 1 καθώς και οι ακόλουθοι συνδυασμοί χρόνου-θερμοκρασίας:
                  
                              —
                           
                           
                              106 ώρες σε -18 oC,
                           
                        
                              —
                           
                           
                              82 ώρες σε -21 oC,
                           
                        
                              —
                           
                           
                              63 ώρες σε -23,5 oC,
                           
                        
                              —
                           
                           
                              48 ώρες σε -26 oC,
                           
                        
                              —
                           
                           
                              35 ώρες σε -29 oC,
                           
                        
                              —
                           
                           
                              22 ώρες σε -32 oC,
                           
                        
                              —
                           
                           
                              8 ώρες σε -35 oC,
                           
                        
                              —
                           
                           
                              1/2 ώρα σε -37 oC.
                           
                        
            
                  β)
               
               
                  Η μέτρηση της θερμοκρασίας πρέπει να γίνεται με τη βοήθεια βαθμονομημένων θερμοηλεκτρικών οργάνων και να καταγράφεται συνεχώς. Ο καθετήρας του θερμομέτρου πρέπει να τοποθετείται στο κέντρο τεμαχίου κρέατος μεγέθους όχι μικρότερου από αυτό του παχύτερου τεμαχίου κρέατος που πρόκειται να καταψυχθεί. Αυτό το τεμάχιο κρέατος πρέπει να τοποθετείται στο λιγότερο ευνοϊκό σημείο του ψυκτικού θαλάμου, σε απόσταση από τον ψυκτικό εξοπλισμό ή από ψυχρά ρεύματα αέρος. Τα όργανα πρέπει να είναι κλειδωμένα. Τα διαγράμματα καταγραφής της θερμοκρασίας πρέπει να περιλαμβάνουν τα σχετικά στοιχεία από το μητρώο επιθεώρησης του κρέατος κατά την εισαγωγή, καθώς και την ημερομηνία και το χρόνο έναρξης και ολοκλήρωσης της διαδικασίας κατάψυξης, και πρέπει να φυλάσσονται επί ένα έτος από την κατάρτισή τους.
               
            
   
      ΠΑΡΑΡΤΗΜΑ III
      Εξέταση άλλων ζώων πλην των χοίρων
      Το κρέας αλόγων, άγριων θηραμάτων και άλλων ζώων το οποίο θα μπορούσε να περιέχει παράσιτα Trichinella πρέπει να εξετάζεται σύμφωνα με μια από τις μεθόδους πέψης που περιγράφονται στα κεφάλαια Ι ή ΙΙ του παραρτήματος Ι, με τις ακόλουθες τροποποιήσεις:
      
                  α)
               
               
                  λαμβάνονται δείγματα βάρους τουλάχιστον 10 g από το μυ της γλώσσας ή της γνάθου των αλόγων και από το πρόσθιο άκρο, τη γλώσσα ή το διάφραγμα των αγριόχοιρων·
               
            
                  β)
               
               
                  στην περίπτωση των αλόγων, αν δεν υπάρχουν οι εν λόγω μύες, πρέπει να λαμβάνεται δείγμα μεγαλύτερου μεγέθους από ένα στύλο του διαφράγματος, στο σημείο μεταξύ μυώδους και τενοντώδους μοίρας. Ο μυς πρέπει να μην περιέχει συνδετικό ιστό και λίπος·
               
            
                  γ)
               
               
                  τουλάχιστον 5 g του δείγματος υποβάλλονται σε πέψη με τη μέθοδο ανίχνευσης αναφοράς που περιγράφεται στο κεφάλαιο Ι του παραρτήματος Ι ή με μια από τις ισοδύναμες μεθόδους που περιγράφονται στο κεφάλαιο ΙΙ. Για κάθε πέψη, το συνολικό βάρος του μυός που εξετάζεται δεν πρέπει να υπερβαίνει τα 100 g στην περίπτωση της μεθόδου του κεφαλαίου Ι και των μεθόδων Α και Β του κεφαλαίου ΙΙ και τα 35 g στην περίπτωση της μεθόδου Γ του κεφαλαίου ΙΙ·
               
            
                  δ)
               
               
                  αν το αποτέλεσμα είναι θετικό, λαμβάνεται ένα επιπλέον δείγμα 50 g για επόμενη ανεξάρτητη εξέταση·
               
            
                  ε)
               
               
                  με την επιφύλαξη των κανόνων περί προστασίας των ζωικών ειδών, το κρέας όλων των άγριων ζώων πλην των αγριόχοιρων, π.χ. το κρέας αρκούδων, σαρκοφάγων θηλαστικών (συμπεριλαμβανομένων των θαλάσσιων θηλαστικών) και ερπετών, πρέπει να εξετάζεται με δειγματοληψία 10 g μυός από τα σημεία προτίμησης ή μεγαλύτερων ποσοτήτων μυός, αν τα εν λόγω σημεία δεν είναι διαθέσιμα. Τα σημεία προτίμησης είναι:
                  
                              i)
                           
                           
                              στην αρκούδα: διάφραγμα, μασητήρας μυς και γλώσσα·
                           
                        
                              ii)
                           
                           
                              στο θαλάσσιο ίππο: γλώσσα·
                           
                        
                              iii)
                           
                           
                              στους κροκοδείλους: μασητήρες, πτερυγοειδείς και μεσοπλεύριοι μύες·
                           
                        
                              iv)
                           
                           
                              στα πτηνά: μύες του κεφαλιού (π.χ. μασητήρες μύες και μύες του λαιμού).
                           
                        
            
                  στ)
               
               
                  Ο χρόνος πέψης πρέπει να είναι αρκετός για εξασφαλιστεί η κατάλληλη πέψη του ιστού αυτών των ζώων, αλλά δεν πρέπει να υπερβαίνει τα 60 λεπτά.
               
            
   
      ΠΑΡΑΡΤΗΜΑ IV
      Λεπτομερείς όροι για τις απαλλαγμένες από Trichinella εκμεταλλεύσεις και για τις περιοχές με αμελητέο κίνδυνο Trichinella
      Για τους σκοπούς του παρόντος παραρτήματος:
      ο όρος «ελεγχόμενες συνθήκες στέγασης σε ολοκληρωμένα συστήματα παραγωγής» σημαίνει το είδος εκτροφής ζώων στα πλαίσια του οποίου οι χοίροι εκτρέφονται υπό συνθήκες που ελέγχονται συνεχώς από τον υπεύθυνο της επιχείρησης τροφίμων όσον αφορά τη διατροφή και τη στέγασή τους.
      ΚΕΦΑΛΑΙΟ Ι
      ΥΠΟΧΡΕΩΣΕΙΣ ΤΩΝ ΥΠΕΥΘΥΝΩΝ ΤΩΝ ΕΠΙΧΕΙΡΗΣΕΩΝ ΤΡΟΦΙΜΩΝ
      
               
                  A.
               
               
                  Για να επιτευχθεί η επίσημη αναγνώριση των εκμεταλλεύσεων ως απαλλαγμένων από Trichinella, οι υπεύθυνοι των εκμεταλλεύσεων τροφίμων πρέπει να πληρούν τις ακόλουθες απαιτήσεις:
                  
                              α)
                           
                           
                              ο υπεύθυνος πρέπει να έχει λάβει όλα τα αναγκαία πρακτικά μέτρα προφύλαξης όσον αφορά την κατασκευή και τη συντήρηση του κτιρίου, ούτως ώστε να αποτρέπεται η πρόσβαση τρωκτικών, κάθε άλλου είδους θηλαστικών και μεγάλων σαρκοφάγων πτηνών στα κτίρια στα οποία φυλάσσονται τα ζώα·
                           
                        
                              β)
                           
                           
                              ο υπεύθυνος πρέπει να εφαρμόζει αποτελεσματικό πρόγραμμα ελέγχου των παρασίτων, ιδίως για τα τρωκτικά, ώστε να αποφεύγεται η μόλυνση των χοίρων. Ο υπεύθυνος πρέπει να τηρεί μητρώο σχετικά με την εφαρμογή του εν λόγω προγράμματος κατά τρόπο που να ικανοποιεί την αρμόδια αρχή·
                           
                        
                              γ)
                           
                           
                              ο υπεύθυνος πρέπει να εξασφαλίζει ότι όλες οι ζωοτροφές προέρχονται από εγκατάσταση που παράγει ζωοτροφές σύμφωνα με τις αρχές που περιγράφονται στον κανονισμό (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, περί καθορισμού απαιτήσεων για την υγιεινή των ζωοτροφών (1)·
                           
                        
                              δ)
                           
                           
                              ο υπεύθυνος πρέπει να αποθηκεύει τις ζωοτροφές που προορίζονται για είδη ευπρόσβλητα από την Trichinella σε κλειστούς σιρούς ή άλλους περιέκτες στους οποίους δεν υπάρχει δυνατότητα εισχώρησης τρωκτικών. Όλες οι άλλες προμήθειες ζωοτροφών πρέπει να υποβάλλονται σε θερμική επεξεργασία ή να παράγονται και να αποθηκεύονται κατά τρόπο που να ικανοποιεί την αρμόδια αρχή·
                           
                        
                              ε)
                           
                           
                              ο υπεύθυνος πρέπει να εξασφαλίζει ότι τα νεκρά ζώα συλλέγονται για διάθεση με υγειονομικά μέσα εντός 24 ωρών από το θάνατό τους. Ωστόσο, τα νεκρά χοιρίδια μπορούν να συλλέγονται και να αποθηκεύονται στην εκμετάλλευση μέσα σε δεόντως κλειστό περιέκτη έως ότου γίνει η διάθεσή τους·
                           
                        
                              στ)
                           
                           
                              αν υπάρχει χωματερή κοντά στην εκμετάλλευση, ο υπεύθυνος πρέπει να ενημερώσει την αρμόδια αρχή. Στη συνέχεια, η αρμόδια αρχή πρέπει να αξιολογήσει τους σχετικούς κινδύνους και να αποφασίσει αν η εκμετάλλευση θα αναγνωριστεί ως απαλλαγμένη από Trichinella·
                           
                        
                              ζ)
                           
                           
                              ο υπεύθυνος πρέπει να εξασφαλίζει ότι τα χοιρίδια που εισέρχονται στην εκμετάλλευση από άλλες εγκαταστάσεις και οι χοίροι που αγοράζονται έχουν γεννηθεί και αναπαραχθεί υπό ελεγχόμενες συνθήκες στέγασης σε ολοκληρωμένα συστήματα παραγωγής·
                           
                        
                              η)
                           
                           
                              ο υπεύθυνος πρέπει να εξασφαλίζει ότι οι χοίροι προσδιορίζονται με σύστημα αναγνώρισης που καθιστά δυνατή την εξακρίβωση της προέλευσης κάθε ζώου από τη συγκεκριμένη εκμετάλλευση·
                           
                        
                              θ)
                           
                           
                              ο υπεύθυνος μπορεί να εισάγει νέα ζώα στην εκμετάλλευση μόνο αν αυτά:
                              
                                          i)
                                       
                                       
                                          προέρχονται από εκμεταλλεύσεις που είναι επίσημα αναγνωρισμένες ως απαλλαγμένες από Trichinella, ή
                                       
                                    
                                          ii)
                                       
                                       
                                          συνοδεύονται από πιστοποιητικό, επικυρωμένο από την αρμόδια αρχή της χώρας εξαγωγής, που βεβαιώνει ότι το ζώο προέρχεται από εκμετάλλευση αναγνωρισμένη ως απαλλαγμένη από Trichinella, ή
                                       
                                    
                                          iii)
                                       
                                       
                                          παραμένουν σε απομόνωση έως ότου τα αποτελέσματα ορολογικής δοκιμής εγκεκριμένης από το κοινοτικό εργαστήριο αναφοράς αποδειχθούν αρνητικά. Η ορολογική δειγματοληψία πρέπει να αρχίσει μόνο μετά την παραμονή των ζώων στην εκμετάλλευση επί τέσσερις εβδομάδες·
                                       
                                    
                        
                              ι)
                           
                           
                              ο υπεύθυνος πρέπει να εξασφαλίζει ότι κανένας χοίρος προοριζόμενος για σφαγή δεν είχε πρόσβαση σε εξωτερικούς χώρους καθ' όλη τη διάρκεια της περιόδου παραγωγής·
                           
                        
                              ια)
                           
                           
                              η πρόσβαση σε εξωτερικούς χώρους κατά τη διάρκεια των πρώτων εβδομάδων της ζωής πριν από τον απογαλακτισμό επιτρέπεται, αν πληρούνται όλοι οι ακόλουθοι όροι:
                              
                                          i)
                                       
                                       
                                          δεν έχει εντοπιστεί σε κατοικίδια ζώα της χώρας μόλυνση από Trichinella κατά τα προηγούμενα 10 έτη·
                                       
                                    
                                          ii)
                                       
                                       
                                          υπάρχει ετήσιο πρόγραμμα επιτήρησης για τα άγρια ζώα που είναι ευπρόσβλητα από Trichinella. Το πρόγραμμα πρέπει να βασίζεται στον υπάρχοντα κίνδυνο και να εφαρμόζεται σε περιοχή που να συνδέεται επιδημιολογικά με τη γεωγραφική θέση των απαλλαγμένων από Trichinella αγροκτημάτων. Το πρόγραμμα πρέπει να εξετάζει τα σχετικά είδη-δείκτες βάσει των προηγούμενων ευρημάτων. Τα αποτελέσματα πρέπει να παρουσιάζουν επίπτωση Trichinella στα ζώα-δείκτες χαμηλότερη από 0,5 %·
                                       
                                    
                                          iii)
                                       
                                       
                                          τα ζώα, όταν βρίσκονται στο ύπαιθρο, πρέπει να είναι σε κατάλληλα περιφραγμένες περιοχές·
                                       
                                    
                                          iv)
                                       
                                       
                                          πρέπει να εφαρμόζεται το πρόγραμμα παρακολούθησης που αναφέρεται στο άρθρο 11 και η παρακολούθηση να είναι συχνότερη στις σχετικές εκμεταλλεύσεις·
                                       
                                    
                                          v)
                                       
                                       
                                          από όλους τους θηλυκούς χοίρους και τους κάπρους που εκτρέφονται στην εκμετάλλευση για σκοπούς αναπαραγωγής πρέπει να λαμβάνονται συστηματικά κατά τη σφαγή δείγματα για εξέταση με τη μέθοδο ανίχνευσης αναφοράς που περιγράφεται στο κεφάλαιο Ι του παραρτήματος Ι ή με μια από τις ισοδύναμες μεθόδους που περιγράφονται στο κεφάλαιο ΙΙ του παραρτήματος Ι, και
                                       
                                    
                                          vi)
                                       
                                       
                                          πρέπει να λαμβάνονται μέτρα για να αποτρέπεται η πρόσβαση μεγάλων σαρκοφάγων και παμφάγων πτηνών (π.χ. κοράκων, αρπακτικών πτηνών).
                                       
                                    
                        
            
               
                  B.
               
               
                  Οι υπεύθυνοι παραγωγής τροφίμων των εκμεταλλεύσεων που έχουν αναγνωριστεί ως απαλλαγμένες από Trichinella πρέπει να ενημερώνουν την αρμόδια αρχή όταν οποιαδήποτε από τις απαιτήσεις που καθορίζονται στο σημείο Α δεν πληρούται πλέον ή όταν έχει επέλθει μεταβολή που ενδέχεται να επηρεάζει το καθεστώς της εκμετάλλευσης ως απαλλαγμένης από Trichinella.
               
            ΚΕΦΑΛΑΙΟ ΙΙ
      ΥΠΟΧΡΕΩΣΕΙΣ ΤΩΝ ΑΡΜΟΔΙΩΝ ΑΡΧΩΝ
      
               
                  A.
               
               
                  Οι αρμόδιες αρχές των κρατών μελών στα οποία ανιχνεύθηκε Trichinella σε κατοικίδιους χοίρους κατά την τελευταία δεκαετία μπορούν να αναγνωρίσουν μια εκμετάλλευση ως απαλλαγμένη από Trichinella υπό τους ακόλουθους όρους:
                  
                              α)
                           
                           
                              έγιναν τουλάχιστον δύο επισκέψεις ελέγχου κατά τους 12 μήνες πριν από την αναγνώριση της εκμετάλλευσης, για να διαπιστωθεί η συμμόρφωση με τις απαιτήσεις του κεφαλαίου Ι σημείο A του παραρτήματος IV, και
                           
                        
                              β)
                           
                           
                              όλοι οι χοίροι που εστάλησαν για σφαγή κατά τη διάρκεια των 24 μηνών πριν από την αναγνώριση ή μεγαλύτερου χρονικού διαστήματος, αν το κρίνει αναγκαίο η αρμόδια αρχή, υποβλήθηκαν σε δοκιμή για να εξασφαλιστεί, κατά τρόπο που να ικανοποιεί την αρμόδια αρχή, ότι έχει υποβληθεί σε δοκιμή ικανοποιητικός αριθμός ζώων της εκμετάλλευσης με χρήση κάποιας από τις μεθόδους ανίχνευσης παρασίτων που περιγράφονται στα κεφάλαια Ι και ΙΙ του παραρτήματος Ι, και
                           
                        
                              γ)
                           
                           
                              τα αποτελέσματα των δοκιμών ήταν αρνητικά, και
                           
                        
                              δ)
                           
                           
                              στις περιοχές στις οποίες συνυπάρχουν άγρια ζώα και εκμεταλλεύσεις που υποβάλλουν αίτηση για να αναγνωριστούν ως απαλλαγμένες από Trichinella εφαρμόζεται πρόγραμμα παρακολούθησης της άγριας πανίδας, με βάση τον υπάρχοντα κίνδυνο· το πρόγραμμα παρακολούθησης βελτιστοποιεί την ανίχνευση των παρασίτων με την εφαρμογή της καταλληλότερης τεχνικής ανίχνευσης στα πλέον κατάλληλα ζώα-δείκτες, με τη λήψη δειγμάτων από όσο το δυνατόν μεγαλύτερο αριθμό ζώων και με τη λήψη όσο το δυνατόν μεγαλύτερων δειγμάτων κρέατος· τα παράσιτα που ανιχνεύονται στα άγρια ζώα προσδιορίζονται σε επίπεδο είδους σε κοινοτικό ή εθνικό εργαστήριο αναφοράς· το κοινοτικό εργαστήριο αναφοράς μπορεί να βοηθήσει, καταρτίζοντας ένα τυποποιημένο πρωτόκολλο για ένα πρόγραμμα παρακολούθησης της άγριας πανίδας.
                           
                        Για την εκπλήρωση των απαιτήσεων που προβλέπονται στο παρόν μέρος μπορούν να χρησιμοποιηθούν ιστορικά δεδομένα.
               
            
               
                  B.
               
               
                  Οι αρμόδιες αρχές των κρατών μελών στα οποία ανιχνεύθηκε Trichinella σε κατοικίδιους χοίρους κατά την τελευταία δεκαετία μπορούν να αναγνωρίσουν μια εκμετάλλευση ως απαλλαγμένη από Trichinella υπό τον όρο ότι
                  έχει τηρηθεί η απαίτηση που προβλέπεται στο μέρος A στοιχείο δ) παραπάνω.
               
            
               
                  Γ.
               
               
                  Η αρμόδια αρχή μπορεί να αποφασίσει να αναγνωρίσει μια κατηγορία εκμεταλλεύσεων ως απαλλαγμένη από Trichinella, αν πληρούνται όλοι οι ακόλουθοι όροι:
                  
                              α)
                           
                           
                              πληρούνται όλες οι απαιτήσεις που καθορίζονται στο κεφάλαιο Ι σημείο Α του παραρτήματος IV, με εξαίρεση το στοιχείο ια), το οποίο δεν τυγχάνει εφαρμογής, και
                           
                        
                              β)
                           
                           
                              δεν έχει ανιχνευθεί στη χώρα καμία αυτόχθων μόλυνση από Trichinella σε κατοικίδια ζώα κατά την τελευταία δεκαετία, διάστημα κατά το οποίο γίνονταν συνεχείς δοκιμές στους σφαζόμενους χοίρους, ούτως ώστε να υπάρχει εμπιστοσύνη τουλάχιστον 95 % ότι, όταν η επίπτωση της Trichinella υπερβαίνει το 0,0001 %, οι τυχόν μολύνσεις θα είχαν ανιχνευθεί, και
                           
                        
                              γ)
                           
                           
                              πρέπει να υπάρχει σαφής περιγραφή της κατηγορίας εκμεταλλεύσεων, του είδους εκτροφής και του είδους των ζώων, και
                           
                        
                              δ)
                           
                           
                              εφαρμόζεται πρόγραμμα παρακολούθησης της άγριας πανίδας, με βάση τον υπάρχοντα κίνδυνο, σύμφωνα με το κεφάλαιο ΙΙ σημείο Α στοιχείο δ) του παραρτήματος IV.
                           
                        
            
               
                  Δ.
               
               
                  Επιπλέον των απαιτήσεων που ορίζονται στο παράρτημα IV της οδηγίας 2003/99/EK, η αρχική έκθεση και οι επόμενες ετήσιες εκθέσεις που υποβάλλονται στην Επιτροπή πρέπει να περιέχουν τις ακόλουθες πληροφορίες:
                  
                              α)
                           
                           
                              τον αριθμό των κρουσμάτων Trichinella στον άνθρωπο (εισαγόμενων και αυτόχθονων), συμπεριλαμβανομένων και επιδημιολογικών στοιχείων·
                           
                        
                              β)
                           
                           
                              τα αποτελέσματα των δοκιμών ανίχνευσης Trichinella σε κατοικίδιους χοίρους οι οποίοι δεν έχουν εκτραφεί υπό ελεγχόμενες συνθήκες στέγασης σε ολοκληρωμένα συστήματα παραγωγής· τα αποτελέσματα πρέπει να περιλαμβάνουν την ηλικία και το φύλο των προσβληθέντων ζώων, το είδος του συστήματος διαχείρισης, το είδος της χρησιμοποιηθείσας διαγνωστικής μεθόδου, το βαθμό μόλυνσης (αν είναι γνωστός) και κάθε άλλη σχετική πρόσθετη πληροφορία·
                           
                        
                              γ)
                           
                           
                              τα αποτελέσματα των δοκιμών ανίχνευσης Trichinella σε χοιρομητέρες και κάπρους αναπαραγωγής· τα αποτελέσματα πρέπει να περιλαμβάνουν τις πληροφορίες που αναφέρονται στο στοιχείο β)·
                           
                        
                              δ)
                           
                           
                              τα αποτελέσματα των δοκιμών ανίχνευσης Trichinella σε σφάγια αγριόχοιρων, αλόγων, θηραμάτων και ζώων-δεικτών·
                           
                        
                              ε)
                           
                           
                              τα αποτελέσματα των ορολογικών δοκιμών που αναφέρονται στο άρθρο 11, όταν επικυρωθεί κατάλληλη δοκιμή από το κοινοτικό εργαστήριο αναφοράς·
                           
                        
                              στ)
                           
                           
                              άλλες περιπτώσεις στις οποίες υπάρχει υπόνοια ύπαρξης Trichinella, είτε εισαγόμενης είτε αυτόχθονης, με όλα τα σχετικά εργαστηριακά αποτελέσματα·
                           
                        
                              ζ)
                           
                           
                              λεπτομέρειες για όλα τα θετικά αποτελέσματα και για τον προσδιορισμό του είδους Trichinella από το κοινοτικό ή εθνικό εργαστήριο αναφοράς·
                           
                        
                              η)
                           
                           
                              τα στοιχεία πρέπει να υποβληθούν με τη μορφή και σύμφωνα με το χρονοδιάγραμμα που καθορίζει η Ευρωπαϊκή Αρχή για την Ασφάλεια των Τροφίμων (ΕΑΑΤ) σχετικά με την υποβολή εκθέσεων για τις ζωονόσους·
                           
                        
                              θ)
                           
                           
                              για τις εκθέσεις σχετικά με τις απαλλαγμένες από Trichinella εκμεταλλεύσεις ή κατηγορίες εκμεταλλεύσεων: πληροφορίες για τον αριθμό των απαλλαγμένων από Trichinella εκμεταλλεύσεων και συνοπτικά αποτελέσματα των επιθεωρήσεων στις απαλλαγμένες από Trichinella εκμεταλλεύσεις, συμπεριλαμβανομένης της παροχής πληροφοριών για τη συμμόρφωση των κτηνοτρόφων·
                           
                        
                              ι)
                           
                           
                              για τις εκθέσεις σχετικά με τις περιοχές με αμελητέο κίνδυνο, πρέπει να υποβάλλονται πληροφορίες για τα ακόλουθα:
                              
                                          i)
                                       
                                       
                                          το πρόγραμμα παρακολούθησης που εφαρμόζεται σύμφωνα με το άρθρο 11 ή ισοδύναμες πληροφορίες·
                                       
                                    
                                          ii)
                                       
                                       
                                          το πρόγραμμα παρακολούθησης της άγριας πανίδας με βάση τον υπάρχοντα κίνδυνο, το οποίο εφαρμόζεται σύμφωνα με το μέρος A στοιχείο δ) παραπάνω, ή ισοδύναμες πληροφορίες.
                                       
                                    
                        
            
         (1)  ΕΕ L 35 της 8.2.2005, σ. 1.